Suspenzija certifikata – eLK\nby eLK_Administrator 05/03/2020\nZahtjev za suspenzijom certifikata dostavlja se registracionom tijelu, ovlašćenom službeniku sa povjerljivom ulogom koji dalje preduzima sve neophodne korake u procesu suspenzije certifikata. Zahtjev za suspenzijom certifikata dostavlja se u poslovnici MUP-a.\nSuspenzija certifikata je privremeno onemogućavanje validnosti certifikata radi utvrđivanja opravdanosti okolnosti zbog kojih je certifikat suspendovan. Ukoliko se utvrdi da nisu postojale opravdane okolnosti zbog kojih je certifikat suspendovan certifikat se može ponovo aktivirati (poništenje suspenzije) i korisnik može nastaviti sa njegovom daljom upotrebom.\nSuspendovani certifikati objavljuju se na listi opozvanih certifikata kao suspendovani, a njihov status putem OCSP servisa je suspendovan. Dok je certifikat u stanju suspenzije on se ne može koristiti za potrebe elektronske identifikacije ili formiranja kvalifikovanog elektronskog potpisa zavisno od namjene suspendovanog certifikata i treće strane ne mogu vršiti validaciju kvalifikovanog elektronskog potpisa ili ne mogu vršiti elektronsku identifikaciju lica čiji je certifikat suspendovan.\nPonovnom aktivacijom (poništenje suspenzije) certifikata on se briše iz liste opozvanih certifikata, a njegov status putem OCSP servisa postaje aktivan.\nZahtjev za poništenje suspenzije certifikata podnosi:\nkorisnik certifikata u poslovnici MUP-a uz neposrednu provjeru identiteta na osnovu fizičke prisutnosti,\nsud ili nadležni organ državne uprave.


OSM Televizija - Suđenje za zločine nad Srbima u Orašju 1992.\n"Ubrzo su Čedomir i Vid prebačeni u Donju Mahalu, a ja sam ostao u Odžaku. Komšija Miroslav Kurešević i još neki ljudi koji su bili sa mojom braćom rekli su mi kasnije da su oni odvođeni na kopanje tranšea. Јednog dana pala je granata i teško ranila Čedomira. Vid je krenuo da ga izvuče, ali je poginuo od druge granate", ispričao je Pavić.\n"Od ljudi koji su s njim bili zatvoreni saznao sam da je moj brat bio veoma bolestan. Ispričali su mi da je jedne noći neko došao i pitao ko je bolestan. Јavili su se Mihajlo, Dragan Јelić i Vujadin Goranović. Tada su odvedeni i nikada se nisu vratili", ispričao je Šišljagić.\n"Kasnije je utvrđeno da je ubijen 21. ili 22. oktobra i bačen u Savu, te pronađen u Sremskoj Mitrovici nakon mjesec dana. DNK analizom je utvrđeno da je riječ o mom bratu. U Policijskoj stanici u Sremskoj Mitrovici gledao sam obdukcioni nalaz kojim je potvrđeno da je smrt nastupila od udarca tupim predmetom u glavu i vatrenim oružjem", istakao je Šišljagić.\nOn je rekao da se pronađeni posmrtni ostaci Vujadina Goranovića još nalaze u spomen-kosturnici, a da ne zna da li je Dragan Јelić pronađen.\n"Milorad je u septembru prebačen u Orašje. Od ljudi koji su s njim kopali rovove 1993. godine sam saznao da ga je ubio vojnik HVO-a koji je naišao i rekao mu da izađe iz rova. Milorad to nije htio i vojnik je pucao u njega", rekao je Danilović.\nNastavak suđenja zakazan je za 26. septembar\nJoš iz iste kategorije: « Osveštan temelj Srpsko-ruskog hrama u Banjaluci Velika Kladuša: Apel Ministarstvu bezbjednosti da izmjesti migrante »


Crna Gora završila polaganje podmorskog kabla | ENERGETIKArs.com\nNalazite se na Home » ENERGETIKA » Crna Gora završila polaganje podmorskog kabla\nObjavljeno: 11:24, 4. децембра 2016.\nPODGORICA, Polaganje podmorskog energetskog kabla između Italije i Crne Gore u crnogorskom podmorju je završeno, a cijeli projekat energetskog povezivanja trebalo bi da bude završen krajem 2018. godine.\nUgovor o povezivanju Italije i Crne Gore energetskim kablom potpisan je sredinom novembra 2010. godine, a ukupna vrijednost projekta iznosi oko milijardu evra.\nCrna Gora će, kada kompletan projekat bude gotov, biti u središtu energetskih tokova povezujući se sa energetskim sistemom Italije i zapadne Evrope, čime će postati energetska spona zapadnog Balkana sa EU.\nPolaganje kabla, dugog 157 kilometara, sa crnogorske strane išlo je dinamikom bržom od planirane, tako da su posljednji metri položeni juče, prenijeli su crnogorski mediji.\nPolaganje podmorskog kabla sa crnogorske strane počelo je 20. novembra. Kabl je polagan sa broda „Skarerak“ norveške kompanije „Neksans“, koji je specijalizovan za taj posao.\nPodmorski kabl, čija ukupna dužina između Peskare i rta Jaz iznosi 455 kilometara, sastoji se iz tri dijela.\nItalijanska kompanija „Terna“ je od obale Italije već položila 136 kilometara kabla početkom prethodne godine, a nakon završetka polaganja sa crnogorske strane, u januaru, kreće se sa polaganjem trase koja će povezati ta dva dijela kabla.\nTerna planira da početkom naredne godine položi kompletan podmorski kabl, dok bi cijeli projekat energetskog povezivanja trebalo da bude završen krajem 2018. godine.\nRadovi se obavljaju na dnu Jadranskog mora na dubini koja dostiže i do 1.200 metara, sa nominalnim kapacitetom prenosa jednosmjerne struje od hiljadu megavata.\nNajavljeno je da će se istovremeno sa energetskim biti položen i optički kabl za telekomunikacione veze. Srna\nTags: crna gora,energetsko povezivanje,podmorski kabal


Podaci o privrednim subjektima iz Zapadnog Balkana dostupni na zajedničkoj regionalnoj platformi privrednih registara - BIFIDEX\nZajednička regionalna platforma privrednih registara BIFIDEX, čija članica je i Uprava prihoda i carina Crne Gore - Centralni registar privrednih subjekata, dostupna je za korišćenje u punom kapacitetu.\nPlatforma BIFIDEX.com je regionalna platforma za analitiku poslovnih i finansijskih podataka o privrednim društvima u regionu Zapadnog Balkana i omogućava pristup svim statusnim i finansijskim podacima 1.5 miliona pravnih i fizičkih lica iz zvaničnih registara u Crnoj Gori, Srbiji, Sjevernoj Makedoniji, Albaniji i Bosni i Hercegovini (Republika Srpska).\nPreko platforme www.BIFIDEX.com korisnici mogu da analiziraju cijelo tržište u regionu po različitim privrednim granama i njihovim finansijskim parametrima, kao i da porede finansijske performanse različitih kompanija.\nOmogućena je i integralna informacija o povezanosti fizičkih i pravnih lica u regionu.\nPodaci se dobijaju u realnom vremenu iz zvaničnih baza podataka registara i dostupni su na svim zvaničnim jezicima zemalja članica platforme, kao i na engleskom jeziku, dok je finansijska analitika omogućena takođe u valutama u upotrebi u regionu, kao i u eurima.\nBIFIDEX omogućava i notifikacije zainteresovanih korisnika kada se u zvaničnim registrima evidentira bilo koja promjena kod kompanije i njenih ovlašćenih lica.\nPretrage osnovih podataka o fizičkim i pravnim licima su besplatne, a svaki novi registrovani korisnik na BIFIDEX-u dobija i besplatnu promotivnu godišnju pretplatu za korišćenje određenih usluga. Nakon promotivne pretplate, korisnicima su dostupne i komercijalne pretplate.\nRazvoj BIFIDEX platforme je od 2017. godine pokrenut kao regionalna registarska inicijativa sa ciljem povećanja transparentnosti, pravne sigurnosti i olakšanja poslovanja na širem tržištu Zapadnog Balkana. Ova inicijativa je podržana od strane svih vlada registara učesnica, a platforma je razvijena i finansirana iz podrške Evropske banke za obnovu i razvoj (EBRD) i Fonda za dobro upravljanje Ujedinjenog Kraljevstva (UK GGF).\nUz regionalno povezivanje svojih podataka kroz BIFIDEX platformu, Centralni registar privrednih subjekata nastavlja sa unapređenjem usluga svojim korisnicima kroz dalju digitalizaciju i uvođenje novih servisa za biznise u Crnoj Gori.


Elektrokonvulzivna terapija - Janssen 4 Patients\nElektrošokovi su procedura koja spasava život pacijenata sa suicidalnim namerama, koji odbijaju unos tečnosti i hrane i čije se telesno stanje pogoršava.\nTerapija elektrošokovima je naročito delotvorna u sledećim slučajevima:\ndepresije i psihoze otporne na lekove\ndepresije sa psihotičkim simptomima\nOva procedura podrazumeva stimulaciju centralnog nervnog sistema električnim impulsima koji se isporučuju preko elektroda koje se postavljaju na region slepoočnica.\nOva procedura se obavlja pod nadzorom anesteziologu i u opštoj anesteziji i u stanju potpune opuštenosti, tako da nema nikakvih nelagodnosti za pacijenta.\nZa terapiju elektrošokovima potreban je pisani informisani pristanak pacijenta koji treba da bude obavešten o očekivanim terapijskim rezultatima i mogućim rizicima. Kada pacijent ne može da iskaže pristanak zbog svog mentalnog poremećaja, pristanak pruža sud nadležan za porodična pitanja na zahtev odgovornog lekara.\nAko dođe do iznenadne situacije koja ugrožava život pacijenta, zbog koje ne može da pruži pristanak za proceduru, dva lekara specijalista donose odluku uz obaveštavanje nadležnog suda.\nDugodelujući lekovi (antipsihotici)


Konjević: Policija se mora reformisati u skladu sa evropskim standardima | EUME\nNaslovnica Info Press info Konjević: Policija se mora reformisati u skladu sa evropskim standardima\n“Među najvažnijim zadacima, od kojih zavisi nastavak evropskih i evroatlantskih integracija Crne Gore, jeste jačanje vladavine prava, a uloga Uprave policije u postizanju rezultata u toj oblasti je od izuzetnog značaja”, naveo je Konjević.\n“Strategija reforme Uprave policije i akcioni plan urađeni su shodno interesima građana, institucije, zaposlenih, kao i prema potrebama unaprjeđenja unutrašnjih procesa u instituciji i racionalnog korišćenja finansijskih resursa”, kazao je Konjević.\n“Na njihovu i bezbjednost njihove imovine, borbu protiv kriminala, grančnu bezbjednost i obezbjeđenje ličnosti i objekata”, precizirao je Konjević.\n“Važan dio Strategije svakako predstavlja i obrazovanje zaposlenih u policiji i sistem profesionalnog razvoja kroz obuke”, dodao je Konjević.\n“Borba protiv kriminala, posebno organizovanog, i visoke korupcije, biće u fokusu rada policije u narednom petogodišnjem periodu”, kazao je Konjević.\n“Plan je da se, u narednom dvogodišnjem periodu, sagleda opravdanost osam centara i 13 odjeljenja bezbjednosti, i smanjenje njihovog broja na tri regionalna centra i tri dežurne službe”, pojasnoio je Konjević.\n“A to mogu biti samo ako budu čvrste i nesalomljive”, naglasio je Stanković.\n“Koji će se sve više stezati oko onih koji ugrožavaju i povrjeđuju zakonom zaštićena društvena dobra i vrijednosti”, poručio je Stanković.\n“Vjerujem da će uskoro doći i do obostrano prihvatljivog personalnog rješešenja za poziciju šefa Specijalnog policijskog tima”, dodao je Stanković.\n“A pri tome će omogućiti da se stalno prate promjene u okruženju, kako bi se Strategija prilagodila konkretnim potrebama u realnom vremenu i kontekstu u državi i šire”, kazala je Hrebičkova.\n“Zbog toga je potrebno, ne samo u Crnoj Gori, nego u čitavom regionu, dobro ovladati vještinama potrebnim za adekvatan odgovor i uprravljanje svim tim promjenama”, naglasila je Hrebičkova.\n“Zato profesionalnost, odgovornost i zakonitost u radu policijskih službenika predstavljaju ipretaiv i važan korak u daljoj demokratizaciji društva, čemu će, uvjeren sam, doprinijeti i donošenje i implementacija ove Strategije”, dodao je Nuhodžić.\n“Tom pitanju ćemo u predstojećem periodu pristupiti sa dodatnom pažnjom, imajući u vidu potrebu izdvajanja sredstava za opremanje i jačanje tehničkih, ali i kadrovskih kapaciteta”, poručio je Nuhodžić.


Internet − jedino mesto gde postoji novinarska sloboda u Srbiji – Centar za istraživačko novinarstvo Srbije\nAktuelnoPrekogranični organizovani kriminalPritisci na novinare\n„Ne, nije bilo nikakve prave opasnosti u smislu fizičke opasnosti. Svet ovakvih likova koji se pojavljuju u knjizi je pun spletkarenja. Tako da, dok sam istraživao tokom ovih pet godina, ulazio sam u avanture tog tipa u kojima sam morao da pazim kako i sa kim komuniciram, da me ne bi ubacili u neke priče kojima ne pripadam. U nekim zemljama je bilo lakše sakupiti podatke, a u nekima nije. Na primer, italijanska policija mi je dala kompletnu dokumentaciju kao jedan fajl, gde sam imao uvid u fotografije i policijske izveštaje.“\n„Ne, nema nikog iznad, jer je ekipa sastavljena kao neko partnerstvo. Ima jedno četiri−pet različitih kriminalnih grupa koje su se skupile i zajedno sarađivale i ulagale novac, tako da to nije piramida na čijem vrhu postoji neko. Više su bili horizontalno povezani.“\nKnjiga „Šarić“ ima tri poglavlja: Droga, Novac i Politika. Jesi li uspeo da saznaš da li je neko od političara koji su trenutno na vlasti bio umešan u taj trougao moći u slučaju balkanskog kartela?\n„Nema mnogo podataka za SNS zato što su oni bili u opoziciji dok je sve to trajalo, tako da nisu oni ni trebali kriminalcima, zato što nisu imali poziciju da im pomognu. Ono što znamo na osnovu dokaza je to da je u celu priču bio uključen SPS, da je to bila partija koja je na neki način bila povezana sa ovom narko-ekipom i znamo da su imali jake veze u Crnoj Gori, oko Mila Đukanovića, tako da su te dve političke sile imali na svojoj strani. DS je uglavnom bila partija koja je formirala timove koji su ih hapsili.“\n„Ja sam bio oprezan što se tiče toga. Mislim da je najbolje osloniti se na samog sebe, ne na sebe kao Stevana Dojčinovića, već na firmu za koju radite. Tako da sam imao potpunu podršku organizacija za koje radim, CINS (Centar istraživačkog novinarstva Srbije) i OCCRP (Organised Crime and Corruption Reporting Project) iz Amerike. Imamo jaku podršku sa njhove strane. Znači, ukoliko imamo sastanak sa kriminalcem, mi veoma dobro i detaljno organizujemo sve okolnosti pod kojima će se sastanak desiti. Imamo uvek nekog sa strane koji na to pazi. Jako pazimo i na sajber bezbednost, zaključavamo mejlove pre nego što ih pošaljemo. A ako je bezbednost nekog novinara ugrožena, možemo da ga pošaljemo i na mesec−dva iz zemlje.“\n„U suštini mogu, ali samo na internetu. Generalno, internet je jedino mesto gde postoji istraživačko novinarstvo u Srbiji, dok su svi mejnstrim mediji zatvoreni za bilo kakvu kritiku vlasti. Imamo nevladin sektor i organizacije civilnog sektora koje dobijaju novac od donacija. Oni generalno slobodno izveštavaju, ali je problem u tome što ih ne prenose mejnstrim mediji i onda ne stižu do mnogo široke publike. Mi (CINS) smo jako popularni na internetu, naše priče se dosta šeruju na Tviteru, ali to se ne može mnogo raširiti mimo interneta i to je veliki problem za nas.“\n„Mi kao CINS organizujemo s vremena na vreme tako nešto, na godinu, na dve godine i to obično radimo kada su nam potrebni volonteri. Ali mi smo uvek otvoreni da, kad god nas neko pozove, dođemo i držimo treninge.“\n„Mi možemo da dođemo i da napravimo obuku za vas, ali je poenta priče što nas fakulteti uopšte ne zovu. Voljni smo da dođemo da držimo neke bazične treninge i mimo honorara.“


Počinje uklanjanje pasa sa ulica Sarajeva\nSvi građani Sarajeva koji primijete agresivne ili bolesne pse mogu kontaktirati veterinarsku stanicu (Anadolija)\nU Kantonu Sarajevo danas je sa radom na terenu počeo Higijenski servis Kantonalnog javnog komunalnog preduzeća Rad koji je od ranih jutarnjih sati, nakon poziva građana, započeo hvatanje bolesnih i po okolinu opasnih pasa sa kojima će se dalje postupati u skladu sa procedurom.\nDa će Higijenski servis postupati prema strogo određenoj proceduri rada, rekao je glasnogovornik Rada Ahmed Đipa, dodajući kako je trenutno na terenu jedna ekipa, prenosi agencija Anadolija.\n“Danas je počeo sa radom servis i on će raditi po strogo određenoj proceduri: na osnovu rješenja veterinarskog inspektora naše ekipe će izlaziti na teren. Nakon hvatanja opasnog, bolesnog ili agresivnog psa, dopremat će ga u veterinarsku ambulantu gdje će veterinar odlučivati šta će se sa njim raditi, da li će biti podvrgnut eutanaziji ili smješten u azil ili pak vraćen na prvobitnu lokaciju”, naglasio je Đipa.\nPrema njegovim riječima, na terenu je trenutno jedno vozilo, a članovi ekipa pomoću hvataljki i rukavica rade sa psima iako su im za to neophodne puške za uspavljivanje.\n“Imamo samo jednu ekipu na području Osijeka u općini Ilidža, ali vjerovatno u Veterinarskoj inspekciji ima dosta prijava i mi očekujemo veliki broj rješenja od inspektora i veliki broj odlazaka na teren”, rekao je Đipa.\nRanije nisu postojale sve potrebne dozvole i procedure za rad servisa, istakao je Đipa, dodajući kako su one sada spremne s tim što postoji period od šest mjeseci tokom kojeg je potrebno ispuniti još dodatnih uvjeta kako bi Higijenski servis to bio u pravom smislu riječi.\nSvi građani koji primijete agresivne ili bolesne pse mogu kontaktirati veterinarsku stanicu nakon čega će biti obaviještene ekipe higijenskog zavoda.\n“Imat ćemo tri ekipe, dvije će raditi prijepodne, a postoji mogućnost da imamo i noćne dežure”, istakao je Đipa.\nNapominjući kako je problem pasa lutalica u glavnom gradu BiH “gorući”, Đipa apelira na organizacije za zaštitu životinja da podrže ekipe Servisa koje postupaju u skladu sa zakonom.\n“Mi ćemo se pridržavati zakona, ali očekujem da podrže ovu aktivnost, da ne prave nikakve opstrukcije jer je ovo gorući problem. Strašno je teška situacija u Kantonu i nadam se da će i oni to shvatiti”, poručio je dodajući kako se problem pasa lutalica, i pored svega, ne može lako riješiti.\nKako kaže, hiljade pasa trenutno boravi na ulicama Sarajeva te je potrebna podrška medija, građana i udruženja u ovakvim trenucima.\nNa sarajevskim ulicama 14.000 pasa lutalica\nNajmanje 500 stanovnika Sarajeva u proteklih 12 mjeseci potražilo je medicinsku pomoć zbog ugriza pasa.\nProtest protiv eutanazije pasa lutalica u Sarajevu\nNekoliko stotina ljudi demonstriralo je pred zgradama institucija BiH. Izrazili su nezadovoljstvo novim prijedlogom zakona kojim bi se psi lutalice eutanazirali, u slučaju da 15 dana nakon smještaja u azil ne budu udomljeni. Zakon je prošao Zastupnički dom, a uskoro bi se trebao naći i pred zastupnicima Doma naroda. Prilog Marina Veršića.


Borelj: Janša ne predstavlja EU u spoljnoj politici\nTanjug 12. jula 2021. 23:57\nLJUBLJANA – Slovenački premijer Janez Janša možda jeste na čelu rotirajućeg predsedavanja EU, ali on ne predstavlja Brisel u spoljnoj politici, izjavio je šef diplomatije Unije Žosep Borelj, reagujući na Janšine komentare koji su izazvali napetost sa Iranom, prenosi sajt Politiko.eu.\nBorelj je tu neouobičajenu izjavu dao novinarima pošto je Janša u subotu tražio međunarodnu istragu o likvidaciji iranskih političkih zatvorenika 1988. godine, kada je ubijeno najmnaje 2.000 osoba, prema Amnesti internešenalu, dok neki tvrde da ih je bilo mnogo više.\nJanšini komentari i video obraćanje na skupu koji je organizovao Nacionalni savet otpora Irana, takođe, odnose se na zahteve Amnesti internešenala da se istraži navodna umešanost iranskog predsednika Ibrahima Raisija u tim pogubljenjima.\nTo je izazvalo žestoku reakciju Teherana, a portparol tamošnjeg Ministarstva spoljnih poslova je osudio Janšinu izjavu kao „neprihvatljivu, protivnu normama i duhu diplomatije“.\tTo je bio razlog što je iransko Ministarstvo spoljnih poslova pozvalo na razgovor slovenačkog ambasadora u Teheranu.\nSlovenačko Ministarstvo spoljnih poslova pozvalo je danas na razgovor iranskog ambasadora u Sloveniji, objašnjavajući da se Slovenija uvek zalaže za ljudska prava i fundamentalne slobode, prenela je STA.


Vlada usvojila Nacrt zakona o potvrđivanju SSP i Predlog zakona sa Rusijom\nVlada usvojila Nacrt zakona o potvrđivanju Sporazuma o stabilizaciji i pridruživanju Srbije Evropskoj uniji i utvrdila Predlog zakona o potvrđivanju Sporazuma između Vlada Srbije i Rusije o saradnji u oblasti naftne i gasne privrede.\nI sednica Vlade u vreme izborne tišine potvrdila je velike razlike dojučerašnjih koalicionih partnera koje su dovele do pada ministarskog kabineta Vojislava Koštunice. Kako je objasnio vicepremijer Božidar Đelić, on je na osnovu ovlašćenja premijera Vojislava Koštunice vodio sednicu Vlade kad je glasovima ministara iz Demokratske stranke i G17 Plus usvojen Nacrt zakona o potvrđivanju Sporazuma sa Evropskom unijom jer tom delu sednice nisu prisustvovali ministri iz Demokratske stranke Srbije i Nove Srbije. U nastavku sednice predsedavao je premijer Koštunica i Vlada je jednoglasno utvrdila Predlog zakona o potvrđivanju energetskog sporazuma sa Rusijom. Ministri su na konferenciji za novinare nastavili sa optužbama, a jedino je šef diplomatije Vuk Jeremić izjavio da da je ova sednica Vlade u spoljnopolitičkom smislu bila jedna od najvažnijih jer su potvrđena i utvrđena dva stuba srpske spoljne politike i dodao da će ti ugovori otići na ratifikaciju u novu Skupštinu.\nPredsednik republike Boris Tadić izrazio je zadovoljstvo što je Vlada utvrdila zakone o ratifikaciji energetskog sporazuma sa Rusijom i Sporazuma o stabilizaciji i pridruživanju sa EU.\nU Srbiji je inače mnogobrojnim manifestacijama obeležen Dan Evrope i Dan pobede nad fašizmom. Učesnici tribine o koristima građana pridruživanju Srbije Evropskoj uniji ocenili da nema racionalnih razloga da Srbija ne nastavi evropske integracije. Izvršna direktorka Fonda za otvoreno društvo Jadranka Jelinčić, koji je organizovao dvomesečnu debatu u 88 gradova Srbije, izjavila je da je u središtu interesovanja građana bio Sporazum o stabilizaciji i pridruživanju sa EU. Na pitanje kakvo je bilo interesovanje za debatu, Jadranka Jelinčić kaže da je u njoj neposredno učestvovalo preko sto hiljda ljudi i da posle velike akcije Otpora nikada nije realizovan projekat koji je uključio ovaj broj građana.


MLADI IZ BIH I EU INTEGRACIJE: USVAJANJE I PROMOCIJA VRIJEDNOSTI EVROPSKE UNIJE – Balkan\nPosted on May 22, 2019 May 22, 2019 3 views\n„Ured specijalnog predstavnika Evropske unije u Bosni i Hercegovini nastavlja saradnju sa Islamskom zajednicom i kroz projekt “Moje mjesto u EU”, koji realizujemo sa studentima šest islamskih teoloških srednjih škola – medresa diljem Bosne i Hercegovine. Cilj projekta je da se ukaže na važnost procesa EU integracija i izgradnje zajedničkog razumijevanja među mladim ljudima različitih vjerskih uvjerenja kako u BiH, tako i u cijeloj Evropi. Projekt predstavlja priliku da se razgovora i pokaže da je Evropa satkana od zajedničke historije, tradicija i vrijednosti, koje se baziraju na prihvaćanju i poštovanju drugog i drugačijeg. Pored dijela koji je edukativan, projekt ima i svoju kreativnu stranu. Željeli smo da studenti kroz svoj umjetnički ili literarni izražaj prenesu kako vide svoje mjesto u Evropi. Radujemo se da vidimo rezultate koji će biti izloženi u izložbenim prostorima u BiH i Briselu. Očekujemo konstruktivne debate koje će se organizovati pred kraj projekta. Nadamo se da će ideja ovog projekta biti očuvana kroz klubove za evropske integracije koji se uspostavljaju u medresama, i vjerujemo da će učenici biti uspješni mladi ambasadori koji rade na promociji integracije Bosne i Hercegovine u EU, i poštivanju i očuvanju evropskih vrijednosti u bh društvu“, kazala je Jamila Milović-Halilović direktor komunikacija i potparol Delegacije EU i specijalnog predstavnika EU


Mercedes će i ovu godinu završiti kao najtraženiji luksuzni auto-brend u SAD\n31 Dec 2017 - 12:17 Vesti Link\nMercedes će po svemu sudeći drugu godinu uzastopno završiti kao najtraženiji luksuzni auto-brend na američkom tržištu, pokazuju rezultati prodaje u periodu januar-novembar 2017.\nZaključno sa novembrom, od početka 2017. kupcima u SAD isporučeno je 302.043 automobila za značkom "trokrake zvezde". Ovakav rezultat postignut je pre svega zahvaljujući dobroj prodaji Mercedesa C klase, te SUV modela GLC i GLE, piše Blumberg.\nSportsko odeljenje Mercedes-AMG takođe je zabeležilo odličan prodajni skor u 2017, sa 30.116 isporučenih jedinica, uz rast od 49,6% u odnosu na isti period 2016.\nPosle 11 meseci 2017. godine, drugo mesto po prodaji među premijum markama na američkom tržištu drži BMW sa 271.432 vozila, a njemu za petama je Lexus sa 269.671 isporučenim automobilom. BMW je u periodu januar-novembar 2017. zabeležio blagi pad prodaje od 3,2%, dok je tražnja za Lexus vozilima u SAD smanjena za čak 7%, u poređenju sa istim razdobljem 2016.\nNa 4. poziciji po prodaji je Audi, koji dosta zaostaje za ovom trojkom s obzirom da je za 11 meseci 2017. godine isporučio 199.534 automobila. Ipak, Audi je u tom periodu upisao rast prodaje od 6,7% u odnosu na 2016, pre svega zahvaljujući uspehu SUV modela Q5 i Q7.


Vidaković: Srpska će pratiti Srbiju i njenu vojnu neutralnost\nPoslanik SNSD-a u Narodnoj skupštini Republike Srpske Marko Vidaković izjavio je danas da Rezolucija o vojnoj neutralnosti Republike Srpske određuje pravac u kojem će se kretati Srpska, a to je da će pratiti Srbiju i njenu vojnu neutralnost.\n"To je obavezujući akt za sve naše predstavnike. U tom aktu smo rekli, ako dođe vrijeme za odluku - raspisaće se referendum u Republici Srpskoj, da vidimo šta građani misle", dodao je Vidaković.\nOn je naglasio da Rezolucija nije usmjerena ni protiv koga, i da potvrđuje sve što političari u Republici Srpskoj govore.\n"Mi smo vojno neutralan entitet, Narodna skupština Republike Srpske je usvojila Rezoluciju i ona će uskoro izaći u Službenom listu", zaključio je Vidaković.\nIstičući da u Narodnoj skupštini svi mogu da iznesu svoje mišljenje, Vidaković je rekao da će o postupcima opozicije suditi građani na izborima.\nOn je dodao da je najvažnije da je, uprkos nastojanjima opozicije da blokira rad Skupštine, sjednica održana i da su usvojeni Rezolucija o vojnoj neutralnosti Srpske te drugi zakoni koji su bili predviđeni dnevnim redom sjednice.\n"Pozivanje na Poslovnik je način da se dođe do blokade. To je nepotrebno trošenje vremena i narodnog novca. Poslovnik određuje načine kako se akt može uputiti u Narodnu skupštinu, a opozicija je kršila Poslovnik sa ona tri akta. To ne treba biti razlog za onako nastupanje, dnevni red je usklađen u skladu sa poslovnikom", izjavio je Vidaković za televiziju "N1".


UNESCO: Proslava Svetskog dana nastavnika 2019. „Mladi nastavnici: Budućnost profesije“\nU 2019. godini 5. oktobar – Svetski dan nastavnika proslavićemo pod motom „Mladi nastavnici: Budućnost profesije“. „Uz pohvale za postignuća uz taj dan podsećamo i na tamnu stranu profesije“, kaže prof. Hadži Zdravko M. Kovač. „ Elem, svi se slažu da na početku 21. og veka nije lako biti nastavnik. Dok je nastavnička profesija nekada bila veoma cenjena, vrednovana, značila siguran posao, i bila prihvaćena kao uzor za mlade ljude, danas je vrlo lako postati „žrtveni jarac“ zbog nedostataka u obrazovnom sistemu. Zapravo, u društvima koja slave poznate ličnosti, češće možemo, sa društvenih mreža, da vidimo pohvale umetnicima, sportistima i influenserima, pre nego uvaženim nastavnicima“, kaže prof. Kovač i dodaje da „ postoje, bez sumnje, značajani izazovi profesionalnog, društvenog i zakonskog statusa nastavničke profesije širom sveta“. „Neke zapadne zemlje takođe izveštavaju o padu poštovanja javnosti za nastavnike, sugerišući da porodice ne pružaju automatski podršku nastavnicima u učionici. Nastavnici i zaposleni sve ćešće se susreću sa pretnjama, nasiljem i zastrašivanjem od strane svojih učenika i njihovih porodica. U nekim zemljama, toliko je izražen negativan stav javnosti da se zaposleni često izloženi realnom nasilju“ tvrdi prof Kovač.\nNaš sindikat priprema, u sklopu obeležavanja WTD 2019, svečanu akademiju za 4. oktobar o.g. koja će biti održana u velikoj sali stare Gradske kuće u Somboru sa početkom u 11. časova. Akademija će biti posvećena 30-toj godišnjici osnivanja NSPRV.\nRektorka Univerziteta u Beogradu Ivanka Popović izjavila je da je profesor dužan da bude uz studente čak i kad se ne slažu i ne razumeju, komentarišući zamerke predsednika Srbije Aleksandra Vučića na ishod blokade Rektorata. “Htela bih da kažem da iako nisam sedela u svojoj kancelariji, da sam mnogo radila ovih 12 dana. To nije bila nikakva pauza. Profesori su dužni da budu uz svoje studente čak i kad se ne slažu i ne razumeju, zato što smo mi jedinstvena zajednica”, kazala je Popović u četvrtak uveče za TV N1. Ona je istakla da je veoma važno što je situacija rešena u okviru akademske zajednice i da inače smatra da je dobro da se akademska pitanja tako rešavaju. Dodala je da i dalje smatra da blokada nije bila najbolji način da se dođe do rešenja, ali je konstatovala i da je to verovatno do razlike u godinama između nje i studenata. “Na Univerzitetu postoji druga tradicija aktivnosti koje mogu da bude bliske revolucionarnim: ’68, pa devedesete godine (…) Mislim da kada smo počeli da razgovaramo u okviru onoga što su nadležnosti Univerziteta, da je to bio ključni trenutak kada su naši razgovori postali plodonosni”, ocenila je rektorka.\nUpitana da li je prethodnih 12 dana bilo pritisaka na nju, Popović je kazala da “ako se misli da je interesovanje za ono što se dešava vid pritiska, onda je bilo mnogo interesovanja”, ali i da smatra da su oni koji su se interesovali, to činili zato što im je stalo do Univerziteta i zato što ga poštuju.\nRektorka: Svi da poštuju odluku o doktoratu Siniše Malog\nRektorka Univerziteta u Beogradu Ivanka Popović izjavila je juče da će Univerzitet u Beogradu poštovati odluku Odbor za profesionalnu etiku, koji do 4. novembra treba da se izjasni o doktoratu ministra finansija Siniše Malog. Na pitanje TV Prva šta ako se studentima iz pokreta “Jedan od pet miliona”, koji su 12 dana blokirali zgradu rektorata, ne dopadne odluka koja bude doneta 4. novembra, Popović je rekla da su svi dužni da poštuju odluku Odbora za profesionalnu etiku. “Univerzitet je iznad svih nas. Mi smo dužni da poštujemo sve odluke stručnih organa univerziteta. Ovo je akademsko pitanje. U pitanju je rad javne ličnosti, pa je dobilo pažnju javnosti”, rekla je Popović. Ona je dodala da se sada čeka da Fakultet organizacionih nauka odgovori na pitanja koja je svojim rešenjem doneo Odbor za profesionalnu etiku do 26. oktobra.\nUpitana da li je ovo jedini sporan doktorat na Univerzitetu u Beogradu, Popović je rekla da nije i da ima još manje od 10 spornih doktorata. Na konstataciju da ako je sporan doktorat Malog, zašto u zahtevima studenata iz pokreta “Jedan od pet miliona” nema toga da se preispita i ostalih manje od 10 spornih doktorata, Popović je priznala da su možda procedure manjkave i složene i da treba da se unaprede.\nBrnabić: Rektorka i posle deblokade pod pritiskom studenata\nPremijerka Ana Brnabić pozdravila je u sredu deblokadu Rektorata Univerziteta u Beogradu, u interesu zaposlenih i oko 100.000 studenata, ali upozorava da se pritisak na rektorku nastavlja i to, kako ističe, ucenjivački, jer oni koji su Rektorat držali u blokadi i dalje od rektorke očekuje da postupa na osnovu njihovih zahteva. “Što se tiče apela onih koji su 12 dana držali Univerzitet u Beogradu i sve njegove studente pod blokadom da “ne daju rektorku” i da će je “štititi od pritisaka”, istu onu rektorku koju 12 dana nisu poštovali, koju su fizički sprečavali da uđe u Rektorat, želim da u ime Vlade Republike Srbije podsetim da prvog čoveka Univerziteta predlažu profesori, a bira Savet Univerziteta u kome su i predstavnici studenata i profesori sa Univerziteta”, ocenila je premijerka u izjavi za Tanjug. Brnabić ističe da “jedini pritisak kojem je rektorka bila izložena dolazi upravo od strane onih koji je danas navodno brane, odnosno onih koji su instituciju Rektorata držali u blokadi sve ovo vreme”. “Taj nedopustivi pritisak na rektorku se nastavlja kroz poruku da je “ispit položila”, a da joj je “diplomski zakazan” za 4. novembar, što su reči jednog o učesnika protesta”, kaže Brnabić i naglašava da se time pokazuje da je karakter protesta ucenjivački, jer se i dalje od rektorke očekuje da postupa na osnovu zahteva onih koji su 12 dana suspendovali Rektorat kao instituciju. “To je najdrastičniji način suspedovanje njene slobodne volje i slobode u odlučivanju”, upozorava premijerka.\nRektorka Popović je od svog imenovanja u svakom trenutku bila, i biće, navodi Brnabić, relevantan sagovornik i partner, za razliku od političkih aktivista iz pokreta “1 od 5 miliona” koji su je u proteklih 12 dana selektivno i po sopstvenom nahođenju puštali u Rektorat na razgovor, a danas je “ne daju”. “Za razliku od političara iz Saveza za Srbiju koji su tokom blokade slobodno u svako doba dana i noći mogli da uđu u Rektorat, Vlada Republike Srbije nijednim potezom nije učinila bilo šta što bi na bilo koji način ugrozilo autonomiju Univerziteta”, naglašava ona. Brnabić poručuje da Vlada rektorki UB, kao najvišem zvaničniku Univerziteta, kao i ostalim rektorima državnih univerziteta u Srbiji, za koje su, kaže danas čuli da nisu slobodni, stoji na raspolaganju. “Poštujemo autonomiju Univerziteta i nikada se ne bi usudili da bilo kom zvaničniku Univerziteta kažemo da su položili ispit ili ne, kao i šta treba da urade da bi “diplomirali” jer bi to bilo najgrublje kršenje automonije jedne nezavisne institucije koja je veoma važna za naše društvo”, poručila je premijerka. Ona dodaje da je Rektorka Popović izbor profesora Univerziteta u Beogradu, zaposlenih i predstavnika studenata, da je na tu funkciju izabrao Savet Univerziteta u Beogradu. “Ona će uvek imati naše poštovanje na isti način na koji poštujemo Univerzitet, sve njegove organe i njegovu autonomiju”, zaključuje Brnabić\n“Biosens“ na Evropskim danima istraživanja i inovacija\nO spoju nauke i privrede govorilo se i u Briselu, gde su počeli Evropski dani istraživanja i inovacija. Na tom prestižnom događaju, u organizaciji Evropske komisije, Srbija ima svog predstavnika – novosadski Institut “Biosens“. https://www.youtube.com/watch?v=t-h3qqu5PqE\nViše od 800 miliona Evropljana u 47 država juče je proslavilo Evropski dan jezika, a među tim jezicima nalazi se i srpski. On spada među slovenske jezike, jednu od najvećih jezičkih grupa na području Evrope. “Kada je u pitanju srpski jezik strancima je zanimljivo to što je digrafičan – ima dva pisma koja se podjednako koriste. Svi vole da čuju različite nazive koje upotrebljavamo za članove šire porodice, pošto su, na primer, tetke, strine i ujne u drugim jezicima najčešće nazvane jednom rečju kao što je engleski izraz aunt”, navela je Svetlana Milinković iz Transcoma. Datum 26. septembar određen je u čast 225 autohtonih jezika sa područja Evrope, a kako ističu stručnjaci švedskog Transcoma, postojanje ovakvog “praznika” značajno je jer doprinosi promociji sopstvene kulture i upoznavanju drugih. Iz Transcoma navode da su povećane saznajne sposobnosti, kontakt sa drugim kulturama i lakše pronalaženje posla samo neki od benefita poznavanja stranih jezika. “Procenjeno je da polovina svetske populacije govori najmanje dva jezika i najčešće su to maternji i engleski jezik. Ovakva situacija nastala je kao posledica različitih faktora kao što su turistički obilasci, masovna kultura, globalna trgovina i potražnja na tržištu rada, a sve je izvesnije da će poznavanje stranih jezika biti preduslov za pronalaženje posla u budućnosti”, ističe Aleksandra Bubić, menadžer ljudskih resursa u Transcomu. Bubić napominje da, učeći jezik, ljudi često gledaju strane filmove, čitaju knjige i slušaju muziku na drugom jeziku. “To ponekad ide i u obrnutom smeru, pa oni koji neobavezno gledaju serije i filmove, perfektno nauče drugi jezik. Na primer, u našim kancelarijama u Beogradu i Novom Sadu imamo kolege koje savršeno govore strani jezik, a potpuno su samouki. Sve su savladali gledajući španske sapunice, turske serije ili slušajući stranu muziku”, navela je ona.\nEvropski dan jezika obeležava se svakog 26. septembra od 2001. godine. Obeležavaju ga sve države članice Saveta Evrope sa ciljem da ohrabre Evropljane da uče jezike u bilo kom starosnom dobu, podstaknu interkulturnu razmenu i sačuvaju jezičko nasleđe kontinenta, kaže se u saopštenju.\nNoć istraživača danas i sutra u 29 gradova\nPoslednji septembarski dani proteći će u znaku desete Evropske noći istraživača, najveće do sada! U čak 29 gradova širom Srbije, 27. i 28. septembra od 16 časova naučnici će pokazati uzbudljivo i zabavno lice nauke, a svi sadržaji biće besplatni za posetioce. Najveća naučna zabava ove godine održaće se 27. septembra u čak 29 gradova, najviše do sada: u Beogradu, Novom Sadu, Subotici, Zrenjaninu, Kikindi, Šapcu, Bečeju, Inđiji, Nišu, Kragujevcu, Ubu, Užicu, Čačku, Malom Zvorniku, Kruševcu, Trsteniku, Zaječaru, Gornjem Milanovcu, Negotinu, Knjaževcu, Smederevu, Ranovcu, Svilajncu, Despotovcu, Jagodini, Ćupriji, Pančevu, Novom Pazaru i Leskovcu. Osim u petak, druženje će u pojedinim gradovima biti nastavljena i u subotu, 28. septembra sve od 16 do 20 časova. “Noć istraživača” u Novom Sadu održaće se danas , od 15.00 do 1.00 sat nakon ponoći, na dve lokacije i biće zanimljiva i raznovrsna.\nU Kulturnom centru “Svilara” u samoj Noći istraživača, na istoj lokaciji, očekuje vas popularno predavanje o značaju vakcinacije, susret sa naučnicima koji nas predstavljaju na međunarodnoj sceni, degustacija ukusa sveta, kao i već tradicionalni naučni kviz nakon čega sledi žurka, uz bend Justin Case.\nNa petnaestak lokacija širom Beograda mališani, ali i oni stariji, moći će da se oprobaju u lovu na naučno blago, kroz zanimljive postavke istraže prošlost ili se pak upoznaju sa nikad bližom budućnošću. Moći će i da zavire kako u laboratorije, tako i u neke sasvim drugačije prostore gde će biti u prilici da upoznaju naučnike i zajedno sa njima naprave svoje prve naučne korake. Tako će posetioci BIG Fashion tržnog centra uživati u zvuku fotona i laserskih harfi, moći će da istražuju morsko dno, saznaju šta je to malakologija i upoznaju neverovatne školjke, ali i da vide kako nastaje prva rukom naslikana prenosna 3D slika u Srbiji inspirativnog naziva “Odrastanje”. U Institutu Servantes uz brojne zabavne, ali i veoma korisne psihološke radionice za mlade, radoznalci će moći da probaju da li samo uz pomoć svoje koncentracije i pažnje mogu da pokrenu avion. Francuski institut skrenuće pažnju posetilaca na toplotna ostrva grada, zelene krovove budućnosti ali i na zanimljive mikrofluidne čipove i robote. Centar za promociju nauke provešće svoje posetioce raznim delovima Beograda kroz virtuelnu istraživačku igru, vraćajući ih u prošlost i ukazujući na “pametnu” budućnost. Astronomska opservatorija ugostiće u subotu ljubitelje zvezda i planeta, dok će Kuća legata biti otvorena za sve one zainteresovane da DNK detektivima pomognu da identifikuju počinioce krivičnih dela.\nSvilajnac će svoje posetioce učiti tajnama forenzike, dok će ljubitelje savremenih tehnologija savetovati kako da sami kod kuće mogu da naprave holograme! Jagodina je spremila neobičnu avanturu Tesinim koracima, a priprema se i za upoznavanje posetilaca sa čudesnim svetom ferofluida i neodimijumskih magneta. Čačak je pak inspiraciju pronašao u liku i delu Nadežde Petrović, pa će na jedno veče oživeti duh Srbije s početka 20. veka. Kruševac će se posvetiti predstavljanju staroslovenskih brojeva, kaligrafiji i zagonetnom Fibonačijevom nizu, a pored toga će moći da se bave i naukom jesenjeg lišća ili da zavire u nevidljivi nanosvet. Šabac će svojim radoznalcima predstaviti “srpski Stounhendž” – arheološko otkriće u Pocerini, a ljubitelje još dalje prošlosti povešće u šetnju sa dinosaurusima, mamutima i drugim izumrlim vrstama, ali i živim fosilima. Prvi put se manifestaciji pridružuje i Mali Zvornik gde će glavne zvezde večeri biti nesvakidašnja hidroponična kultura i posve neobična Globalna edukativna avantura.\nEvropska noć istraživača u Srbiji finansirana je iz programa “HORIZON 2020” koji predstavlja najveći program Evropske unije za istraživanje i inovacione delatnosti, a u okviru potprograma Marija Sklodovska-Kiri. Sva naučna dešavanja realizuju se kroz tri projekta. Projekat ReFocuS 2.0 (The Road to Friday of Science), čiji je koordinator Prirodno-matematički fakultet Niš, organizuje Evropsku noć istraživača u saradnji sa Institutom za biološka istraživanja “Siniša Stanković”, Centrom za promociju nauke i Zavodom za zaštitu spomenika kulture Kragujevac.\nProjekat SCIMFONICOM 2018-19 (Science in Motion for Friday Night Commotion) koordiniše Institut za molekularnu genetiku i genetičko inženjerstvo Univerziteta u Beogradu u saradnji sa Fakultetom za fizičku hemiju. Projekat ReConNeCt (Research, Connections, Networks and Culture) vodi Fakultet tehničkih nauka u Novom Sadu, a partneri na projektu su Prirodno matematički fakultet Novi Sad, Centar za promociju nauke (CPN), Kreativno edukativni centar, Udruženje naučnih komunikatora – Naukom, Visoka tehnička škola strukovnih studija Zrenjanin i Visoka tehnička škola strukovnih studija Subotica.\nTamara Vučić u Njujorku na skupu o pomoći deci razvojnim teškoćama\n“Odgovarajuća i efikasna pomoć deci sa autizmom i drugim razvojnim teškoćama jedino je moguća u bliskoj saradnji sa njihovim roditeljima i starateljima, jer su ta deca, kao i sva ostala, neodvojivi deo svojih porodica, svog prirodnog okruženja kome najviše veruju”, poručila je u Njujorku supruga predsednika Srbije Tamara Vučić. Ona je u sredu učestvovala na posebnom skupu za vreme zasedanja Generalne skupštine UN, na temu “Milijarde koje nedostaju u sistemu zdravstvene zaštite: deca i osobe sa smetnjama u razvoju i invaliditetom”, koji je održan u Njujorškoj javnoj biblioteci, u organizaciji UNICEF-a, Svetske zdravstvena organizacije i NVO Autism Speaks. Srbija je, zahvaljujući saradnji Ministarstva zdravlja Srbije sa tim organizacijama, postala deo pilot projekta (CST-Caregiver Skill Training).\nReč je o programa za roditelje i staratelje dece sa razvojnim teškoćama, sa posebnim akcentom na decu sa poremećajima iz spektra autizma. “Kada smo nemoćni, naročito kada se radi o našoj deci, najviše patimo. Ovo je program za decu koja imaju poteškoća i njihove roditelje, ali ovo je program i za sve nas, da se probudi uspavano razumevanje, empatija i potreba da se pomogne”, rekla je Tamara Vučić. Upravo zbog toga i kako bi strah, kao glavni okidač za stigmatizaciju u društvu, bio manji, ovaj program treba da se širi i da se o njemu raspravlja, istakla je Tamara Vučić.\nOtvorene 26. Zmajeve dečije igre u Kikindi\nU Kikindi su, u sredu 25. septembra, otvorene 26. Zmajeve dečije igre. U dvodnevnom programu, koji će obeležiti različite radionice, koncerti, priredbe i druženje sa pesnicima za decu, najmlađi Kikinđani podsećaju se na slavnog pisca, koji je ceo svoj život posvetio deci. Ovo je i jedan od načina da im se predstave malo drugačiji sadržaji i da se vrate pisanoj reči. Stare i više od jednog veka, pesme Jovana Jovanovića Zmaja, primamljive su i novim generacijama. Njemu u čast, Kikinda je 26-ti put upriličila Zmajeve dečije igre, u čijem su fokusu, prirodno, deca. Dvodnevna manifestacija pravi je povod da se najmlađi podsete na lik i delo poznatog stvaraoca za decu. U čast velikog pisca za decu, prostorije kikindskog Kulturnog centra, koji je i organizator manifestacije, postanu pravi mali kreativni punktovi, gde svako može da pronađe ono što je blisko njegovom senzibilitetu. Najmlađa publika okuplja se i ispred ove ustanove, gde uživa u centralnom programu. “Svi znaju ko je čika Jova Zmaj, što mi je jako drago. Svi su pripremili centralnu priredbu u čast čika Jove Zmaja, to su sve pesme uz koje oni igraju, recituju i pevaju. Jako mi je drago da je tako velik odziv, jer tako našu decu učimo neki pravim vrednostima”, rekla je Tanja Nožica, direktorica Kulturnog centra Kikinda.\nZanimljivo je da je, pored Novog Sada, Kikinda jedini grad u Srbiji u kojem se i dalje održavaju Zmajeve dečije igre. “Kikinda jeste mesto sa vrlo toplim prijemom i ovde uvek rado dolazimo. Kao što čujemo, deca su željna dobrih sadržaja i umetničkih susreta sa našim saradnicima “Zmajevcima”, koji se vrlo rado odazivaju svake godine”, kaže Dušica Marinović, direktorica Zmajevih dečijih igara u Novom Sadu.\nU vremenu kada se deci, ali i odraslima, plasiraju sadržaji sumnjivog kvaliteta, važno je održati i manifestacije koje podstiču čitanje, pisanje i stvaralaštvo. Tako će dvodnevna manifestacija u Kikindi, pored radionica i priredbe, obuhvatiti i koncerte, ali i druženje sa piscima za decu. https://www.youtube.com/watch?v=22AKYK0d7mo\nViše od tri stotine osnovaca na sportskom danu\nViše od 300 učenika iz sedam novosadskih osnovnih škola okupilo se u sredu 25. septembra na Petrovaradinskoj tvrđavi da učestvuje u manifestaciji “Školski sportski dan” koju organizuju Savez za školski sport Srbije i Savez za školski sport Novog Sada. Manifestacija “Školski sportski dan” se realizuje u okviru projekta “Evropska nedelja sporta” koju je inicirala Evropska komisija, a čiji je cilj razvoj sporta i fizičke aktivnosti. Tokom ove nedelje, organizuju se brojni sportski i edukativni događaji u kojima učestvuje više od 15 miliona učesnika iz 46 zemalja Evrope. Srbija u projektu učestvuje po drugi put, organizovanjem manifestacije “Školski sportski dan” u Beogradu i Novom Sadu gde učenici osnovnih škola imaju priliku da učestvuju u sportskim i kulturnim radionicama i da kroz sport, druženje i igru nauče nešto više o istoriji svog grada.\nUčenike je na otvaranju manifestacije pozdravio član Gradskog veća za sport i omladinu Ognjen Cvjetićanin i poželeo im uspešan sportski dan. “Grad Novi Sad prepoznaje značaj školskog sporta, želimo da što veći broj dece uključimo u neki vid rekreacije i da oni sami shvate da je sport više od nadmetanja na terenu, da on doprinosi zdravom razvoju i odrastanju. Ovakve manifestacije promovišu takve ciljeve i zato ih uvek sa zadovoljstvom podržavamo. Sledeće godine očekuje nas Školska olimpijada i siguran sam da će se i tom prilikom naš grad pokazati kao dobar domaćin”, rekao je Cvjetićanin.\nIzvršni direktor Olimpijskog komiteta Srbije, Damir Štajner je istakao da je važno što je Novi Sad, kao Omladinska prestonica Evrope razumeo važnost i pomogao realizaciju projekta u kojem učestvuje najosetljivija uzrasna kategorija – osnovci. “Podaci istraživanja o bavljenju sportom izvan škole, kod dece osnovnoškolskog uzrasta su poražavajući i svi imamo obavezu da nešto uradimo kako bi se to promenilo. Ovo je jedna od aktivnosti koje se sprovode u cilju popularizacije sporta kako bi deca shvatila da kroz sport imaju priliku da postanu bolji ljudi, steknu nove prijatelje i izrastu u zdrave ljude”, kazao je on.\nZa učenike sedam novosadskih osnovnih škola pripremljene su zabavne sportske radionice, poligoni i igre, a turistički vodiči će se potruditi da ih na zanimljiv i prijemčiv način bliže upoznaju sa znamenitostima Petrovaradinske tvrđave. https://www.youtube.com/watch?v=2Fx9Q68KfMo\nPokret gorana: Druga jesenja “Novosadska cvetna pijaca”\nU petak i subotu, 27. i 28. septembra će se održati druga Novosadska cvetna pijaca u jesenjem ciklusu. Cvetne pijace se održavaju na platou ispred SPC “Vojvodina”, u organizaciji Pokreta gorana Novog Sada. Jesen nam je stigla i sa drugom Novosadskom cvetnom pijacom ćemo obojiti plato jesenjim bojama, mirisima, ukusima. Tokom trajanja naših cvetnih manifestacija posetioci će imati prilike da posete štandove naših izlagača cveća, sadnica, opreme za uređenje bašta i vrtova, meda i pčelinjih proizvoda, zdravstveno-bezbedne hrane, starih zanata, kreativaca. U petak će biti organizovana radionica “Medoljub” za najmlađe sugrađane na kojoj će se upoznati sa medenim putem pčelice, na koji način su povezane biljke i pčele i na koji način nastaje zlatni nektar – med. Sledeća “Novosadska cvetna pijaca” je planirana za 04. i 05. oktobar 2019. godine. Više na www.pokretgorana.org.rs\nNovosadski učenici ugostili đake prištinske gimnazije\nUoči Evropskog dana jezika, koji se obeležava od 2001. godine, Gimnazija “Jovan Jovanović Zmaj” organizovala je program, koji neguje tradiciju srpskog jezika. Pored toga, zajedno sa kosovsko-metohijskim odborom Matice srpske i fondacijom “Simonida” ugostili su i učenike prištinske gimnazije. Hor gimnazije “Jovan Jovanović Zmaj” pesmom je svečano otvorio manifesticiju, čiji je ovogodišnji slogan ,,Samo pismen čovek je kulturan čovek”.\nKao uvod u Evropski dan jezika, škola je dan posvetila besedi, a program je nastavljen i sutradan. “Sutrašnji dan smo posvetili upravo tradiciji negovanja srpskog jezika i zaštitnom znaku srpskog jezika koji mi predlažemo da bude lepo pisanje, sutra je dan namenjen kaligrafiji. Tom prilikom će sutra tamo biti organizovana i izložba “Čarobni svet kalifragije” u Kulturnoj stanici Svilara”, kaže Jasmina Pivnički, profesorka srpskog jezika u Gimnaziji “J.J.Zmaj”.\nPored izložbe, učenici Gimnazije “Jovan Jovanović Zmaj” će u sklopu radionice kaligrafije goste iz Prištine učiti veštini lepog pisanja. Njihova profesorka srpskog jezika Ana Kostić, kaže da im je ta poseta novo iskustvo, jer neki od njih nisu imali priliku da izađu iz svog mesta. “Učenici koji će danas boraviti u Novom Sadu su deca koja vrlo retko izlaze sa Kosova i Metohije, deca koja žive u vrlo ograničenom prostoru, i deca koja recimo nikada nisu videla pozorište bila u muzeju, deca koja nisu imali kontakte sa velikim gradom u smislu da se upoznaju sa kulturom toga grada”. Nakon predavanja o srpskoj tradicionalnoj kulturi i književnosti, domaćini su goste odvesli i u obilazak vojne podzemne galerije, fruškogorskih manastira i Sremskih Karlovaca. https://www.youtube.com/watch?v=aBM7jXvJWIs\nMaskenbal “U bajci stanujem” održan u Sremskoj Mitrovici\nU organizaciji Biblioteke “Gligorije Vozarović”, pod pokroviteljstvom gradske uprave, u sreduu Sremskoj Mitrovici je održan tradicionalni, 13. po redu, maskenbal “U bajci stanujem”. Povodom veselog početka školske godine i Dečije nedelje, više stotina kostimiranih mališana iz gradskih i seoskih predškolskih objekata i osnovnih škola prodefilovalo je gradskim ulicama, do Žitnog trga, gde je priređen zanimljiv prigodan program. Maske su bile inspirisаne likovimа iz dečije književnosti – bаjkаmа, bаjkovitim romаnimа, pričаmа, pesmаmа, a birale su se najbolje maske u kategorijama grupna i pojedinačna maska, zа decu predškolskog i školskog uzrаstа.\nMatica Srpska: Damjanov i Stepanov dobitnici nagrade “Teodor Pavlović”\nU prepunoj sali Matice srpske otvoreni su, u sredu 25. septembra, 20 dani Teodora Pavlovića u organizaciji Banatskog kulturnog centra i Matice srpske. Uručene su i nagrade za najbolju knjigu i životno delo. https://www.youtube.com/watch?v=SB2rlAPh5Nc\nVremeplov: Rođen Milan Dedinac\nVremeplov: Prvi putnički voz\nNovi Sad: Skidao se pred devojčicama\nPripadnici Ministarstva unutrašnjih poslova u Novom Sadu uhapsili su V. M. (1988), sa područja Sombora, zbog postojanja osnova sumnje da je učinio dva krivična dela polno uznemiravanje. Sumnja se da je, u dva navrata, na ulici zaustavio dve devojčice, uzrasta deset i jedanaest godina, skinuo donji deo garderobe i obratio im se na nedozvoljen i neprimeren način. Efikasnim operativnim radom, policija je rasvetlila ovo krivično delo, identifikovala i pronašla osumnjičenog. Po nalogu javnog tužioca, kome će biti priveden na saslušanje, određeno mu je zadržavanje do 48 sati. Policija sumnja da ovo nisu jedina krivična dela koje je učinio V. M., pa poziva građane koji su, eventualno, bili oštećeni i prepoznaju osumnjičenog, da se jave pozivom na broj telefona: 021/419-037.\nRuen: Veliki požar u fabrici hemikalija, zatvorene škole i vrtići\nVatrogasci se i dalje se bore s požarom koji je juče rano ujutro izbio u fabrici hemikalija u luci Ruen na severu Francuske, a nadležni su juče zatvorili škole u 11 okolnih gradova i apelovali na građane da ostanu u svojim domovima. Lokalne vlasti su apelovale na građane da izbegavaju područje u kojem se nalazi fabrika Lubrizol, koja proizvodi hemikalije, prenosi AP. Ministarstvo unutrašnjih poslova je saopštilo da su škole i vrtići zatvoreni, a da korisnici staračkih domova u tom delu zemlje neće izlaziti napolje.Mediji prenose slike sa lica mesta, na kojima se vidi veliki crni oblak dima, kao i plamen iznad fabrike. Fabrika, koja proizvodi aditive za maziva i boje, za sada se nije oglasila. Nema ni izveštaja o povređenima.Uzrok požara, koji je izbio oko 2.40, za sada nije poznat, a vatrenu stihiju gasi oko 130 vatrogasaca.


Junker: Dogovor o Bregzitu do novembra - Istinito.com - Ne budi ovca!\nPočetna > Svijet > Junker: Dogovor o Bregzitu do novembra\n12. Oktobra 2018. Istinito32Leave a Comment on Junker: Dogovor o Bregzitu do novembra\nPredsjednik Evropske komisije Žan-Klod Junker izjavio je danas da je moguće postići sporazum o Bregzitu između samita EU naredne nedjelje u Briselu i mogućeg drugog samita Unije koji bi bio održan u novembru, ali da irsko pitanje ostaje najnezgodnije u vezi sa tim sporazumom.\n– Oni koji sve karte bacaju na scenario da neće biti sporazuma nisu u pravu: mi ćemo morati da dođemo do sporazuma. I mislim da ćemo ga pronaći – rekao je Junker u intervjuu francuskom listu “Mond”, prenosi Rojters.\nOn je naveo da je “irsko pitanje očigledno izuzetno teško”.\n– Tačno je da se ne nalazimo tamo gdje bi trebalo da bismo postigli sporazum. U svakom slučaju, ukoliko se Irska nađe u situaciji da ne može da prihvati izneta rješenja, mi nećemo doći do zaključka: ”Irska na prvom mjestu – kazao je Junker ne obrazlažući na šta misli.\nU požaru izgorjelo stotine skupocjenih “maseratija” i “fiata”\nOluja nad Evropom, ima i mrtvih


50 godina rada u razvoju peći i opreme a sledeći iskustva pekarskih umetničkih stručnjaka iz celog sveta u ovom važnom sektoru hrane, njihovo zadovoljstvo je naš cilj i naša najbolja reklama.\nInovacije, istraživanje, iskustvo i veliki respekt za tradiciju, ovde dolazi novi šef rotacionih peći. Peć bez kompromisa koji kombinuje jedinstvene karakteristike, čineći je referentnom kategorijom.\nMaksimalna efikasnost i rekordno malih dimenzija, smanjenih troškova, Boss je alat koji vam omogućuje da uštedite energiju, prostori troškove održavanja s poboljšanjem proizvoda.\nDobro pečenje za rotacione peći ne sastoji se samo u pravilnom raspodjelu topline, već da ima sposobnost da se razvije proizvod sa maksimalnim protokom vazduha, tako da samo ventilirano pečenj može odgovarati statičkim pećima.\nŠvel brz i moćan\nŠvel mora da ispari veliku količinu vode u kratkom vremenu i istovremeno da ima sposobnost da se regenerira za kasnija pečenja. Zahvaljujući generatoru pare postavljenom u sredini toka vazduha peć Boss osigurava brzinu i snagu, te garantuje proizvode hrskave korice.\nDanas je prostor unutar proizvodnje važan resurs, vi ćete ceniti peć koja ostavlja prostor za vaše buduće ideje.\nSvi elementi koji zahtevaju održavanje se nalaze u prednjem delu ili su lako dostupni, možete kombinovati više peći i staviti ih na zid, bez potrebe da gubite nepotrebne prostore.\n01 Elektroventil dovoda vode\n03 Aspirator pare\n05 Motorreduktor rotacije\n07 Elektroventili za paru\n08 Elektro orman\n09 Kočnica otvorenih vrata\nZa pekare ili tržne centre dostupna je Panorama verzija koja omogućuje korisnicima da imaju povlašten pogled na pečenje proizvoda, zaklanjajući pekaru daleko od znatiželjnih očiju, također dostupana je sa zadnjim LCD displejom za prikazivanje proizvoda i status procesa pečenja.


Ruma: Kamen temeljac za izgradnju novog proizvodnog pogona kompanije „Healthcare Europe“ – RTV Centar Srem\nRuma: Kamen temeljac za izgradnju novog proizvodnog pogona kompanije „Healthcare Europe“\n27/11/2017 sofija Glavno, Privreda i preduzetništvo, Ruma 0\nPredsednik pokrajinske Vlade igor Mirović položio je kamen temeljac za izgradnju novog proizvodnog pogona kompanije „Healthcare Europe“ u Rumi. Pogon će biti površine 10.000 metara kvadratnih,a ukupna investicije ove kinesko-danske kompanije koja u Rumi posluje manje od dve godine, sa novim pogonom biće blizu 23 miliona evra. Pored 500 radnika koji su već zaposleni, u toj kompaniji nakon završetka radova, posao će dobiti još 300 nezaposlenih lica sa teritorije opštine Ruma.\nKamen temeljac položio je predsednik pokrajinske Vlade Igor Mirović, koji je zadovoljan ovom investicijom u Rumi, mestu sve interensantnijem za strane investitore. Za manje od dve godine ova kompanija je rešila da proširi svoje proizvodne pogone i tako poveća proizvodnju, ali i broj zaposlenih, što je za pokrajinu veoma važno.\n“Ovo je značajna kompanija, naročito za Vojvodinu, koja kao pokrajina beleži rast izvoza veći u odnosu na prošlu godinu za 20 procenata. Još jedan pokazatelj da su ovo dobre investicije ogleda se i u tome što je Vojvodina na vodećem mestu u Srbiji po smanjenju nezaposlenosti”, rekao je danas u Rumi predsednik pokrajinske Vlade, Igor Mirović.\nModerna fabrika za proizvodnju memorijske pene zajednički je poduhvat kinesko-danskih investitora. U nju je do sada uloženo 3,5 miliona evra, a u planu je, pored ovog pogona, i dalje proširenje proizvodnje. Već od 2019. godine slede nove investicije, ali i nova radna mesta. Plan je da bude zaposleno ukupno 1.200 lica, saznali smo od Alesandra Podravca, generalnog direktora kompanije.\n“Čast nam je da budemo na ovom logistički perfektnom mestu kao što je Ruma, između Novog Sada i Beograda. Najbitnije nam je u izboru lokacije bilo da imamo prostora da se prostorno širimo, što nam je i nadalje u planu”, rekao je za našu medijsku kuću generalni direktor Aleksandar Podravac.\nPodsetimo, kompanija za proizvodnju memorijske pene u Rumi smeštena je u industrijskoj zoni Rumska petlja. Sada se prostire na 29.980 metera kvadratnih i zapošljava 500 lica. Novi pogon za proširenje proizvodnje obećava nova radna mesta, a za državu više novca u budžetu.\nStara Pazova: Odbojkašice Jedinstva pobedile Subotičanke


DžEZ BALERINE TARA I ALEKSIJA PLESAĆE SRCEM I DUŠOM | SRNA\nNOVI SAD, 13. DECEMBRA /SRNA/ - Novosađanka Maja Aleksić, majka devetogodišnje Tare, ponosna je što će njena kćerka sa vršnjakinjom Aleksijom Tubić izvesti džez baletsku tačku na predstojećoj velikoj humanitarnoj manifestaciji u Banjaluci "S ljubavlju hrabrim srcima".\n"Zadovoljstvo je tim veće jer će Tara i Aleksija u duetu, punim srcem i dušom plesati za djecu sa smetnjama u razvoju u Republici Srpskoj. Ponosna sam što će njih dvije nastupiti na toj velikoj humanitarnoj manifestaciji jer sam i sama rodom iz Republike Srpske, iz Teslića", rekla je Aleksićeva Srni.\nOna je istakla da su djevojčice već sada veoma srećne što će nastupiti na velikoj humanitarnoj manifestaciji "S ljubavlju hrabrim srcima".\n"Srećne su, ali i veoma radoznale. Po njihovim pitanjima vidim da nastup na manifestaciji osjećaju kao nešto sasvim novo. Povjerile su mi i da im je drago što će vidjeti predsjednicu Republike Srpske Željku Cvijanović i pred njom plesati. Stalno me zapitkuju kako izgleda predsjednica Srpske", otkrila je Aleksićeva.\nPrema njenim riječima, putovanje u Banjaluku, kao i nastup na humanitarnoj manifestaciji, djevojčicama će biti jedno novo iskustvo, iako iza sebe imaju brojna takmičenja u džez baletu, kako na državnom prvenstvu u Srbiji, tako i u inostranstvu - Hrvatskoj, Austriji, i Italiji.\nAleksićeva je navela da se djevojčice raduju što će upoznati mnogo djece iz Republike Srpske koja, kao i njih dvije, nastupaju da bi pomogla drugim mališanima.\nOna je otkrila da će u Banjaluku krenuti nekoliko dana prije manifestacije.\n"Obje, a posebno Tara, žele da vide i što bolje upoznaju moj rodni kraj, na šta sam, bez pretjerivanja, mnogo ponosna", rekla je Aleksićeva.\nAleksićeva je naglasila da Tara i Aleksija vježbaju i gimnastiku kako bi bile što spremnije za džez balet.\n"Njihov dnevni i sedmični raspored je prebukiran. Već u subotu, 14. decembra, snimaju novogodišnju emisiju za Radio-televiziju Vojvodine, a sedam dana poslije su u Banjaluci. Uprkos tome, stižu da udovolje i školskim obavezama i obje su dobre učenice. Kada je riječ o probama, za njih nema obaveze koju neće ispuniti samo da se maksimalno posvete obožavanom plesu", rekla je Aleksićeva.\nOna je navela da Studio "Arte dens", u kojem džez balet vježbaju Tara i Aleksija, u Novom Sadu organizuje tradicionalni humanitarni koncert čiji je smisao, takođe, pomoć drugoj djeci.\n"Posebno mi je drago što djeca, u ovom slučaju Tara i Aleksija, od malena uče da pomažu drugima. U današnje vrijeme to je vrijednost koju treba njegovati i čuvati kao oko u glavi. A, humanitarni koncert `Arte densa`, na kojem uvijek nastupaju, namijenjen je djeci čije se djetinjstvo nikako ne može nazvati srećnim", kaže Aleksićeva.\nDjevojčice Tara i Aleksija dočekale su novinara Srne pitanjem "kako je tamo u Republici Srpskoj", a on im je rekao da ne zna ko je u Srpskoj bolji i ljepši - djeca, ljudi ili predjeli kroz koje će prolaziti putujući do Banjaluke, što su propratile upitnim smiješkom.\nTara je rekla da neće imati tremu za nastup u Banjaluci, znajući za koga pleše.\n"To su deca kao ja, ali imaju neke male probleme, neke smetnje. Drago mi je što ćemo Aleksija i ja plesati za njih. Želim da ta deca, kao i ja i moja drugarica, imaju srećno detinjstvo", poželjela je Tara.\nAleksija je rekla da nikada nije bila u Banjaluci, pa jedva čeka da vidi kako izgleda taj grad.\n"Znam da ću sa svojom najboljom drugaricom Tarom u Banjaluci plesati za decu kojoj je potrebna pomoć i zato mi je mnogo drago. Jedva čekam da krenemo i tamo izvedemo svoju tačku", uzbuđena je Aleksija.\nDjevojčice su potom pozirale za fotografisanje sa pregršt medalja, koje su osvojile na brojnim takmičenjima u Srbiji i inostranstvu, a za koje su rekle da su samo mali dio onih kojima su se do sada okitile.\nMale Novosađanke odlučne su da će se džez baletom baviti i "kada budu velike".\nTara Aleksić pohađa treći razred u Osnovnoj školi "Vasa Stajić", a Aleksija Tubić takođe treći razred, ali u Osnovnoj školi "Sonja Marinković".\nHumanitarna manifestacija "S ljubavlju hrabrim srcima" održava se pod pokroviteljstvom predsjednika Republike Srpske Željke Cvijanović, a sredstva prikupljena u toj humanitarnoj akciji biće iskorištena za izgradnju dnevnih centara za djecu sa smetnjama u razvoju u Banjaluci i Trebinju.\nDonatorsko veče biće održano u nedjelju, 22. decembra, sa početkom u 17.00 časova.


Voša u Evropi u novom takmičenju: Obezbeđen plasman - sledeće sezone u kvalifikacijama za Ligu konferencije\nVoša uz utakmicu manje ima čak 17 bodova više od tima iz Bačke Topole\nFudbalski klub Vojvodina i teoretski je obezbedio plasman na međunarodnu scenu sledeće sezone.\nNakon današnjeg poraza TSC-a od Mladosti u Lučanima u 33. kolu Super lige Srbije, Voša uz utakmicu manje ima čak 17 bodova više od tima iz Bačke Topole, a s obzirom na to da je do kraja prvenstva preostalo još pet kola, ne postoji više ni teoretska mogućnost da crveno-beli sezonu završe plasirani niže od četvrtog mesta na tabeli, što je, posle eliminacije Radnika iz Kupa Srbije, poslednje mesto koje vodi na evropsku scenu naredne sezone.\nTo znači da će Vojvodina sledeće sezone zaigrati u kvalifikacijama za Ligu konferencije, novo UEFA takmičenje.\nSvi srpski timovi će u kvalifikacijama za Ligu konferencije startovati od drugog kola, čiji mečevi su na programu 22. i 29. jula, a žreb parova drugog kola će biti održan 16. juna u Nionu.\nEkipe koje uspeju da prođu kroz sva četiri kola kvalifikacija, izboriće plasman u grupnu fazu ovog takmičenja.\nRanije ove nedelje, Vojvodina je dobila licencu za učešće u UEFA takmičenjima naredne sezone.\nizvor: fkvojvodina.rs, foto: Shutterstock Studio 021, fotografije za vaš FB, Insta, za vaš biznis\nevropa fk vojvodina liga konferencije Novi Sad vojvodina


Novitet u seriji QuietComfort – Hi-Files\nNovitet u seriji QuietComfort\nBojan Jović· 08/09/2021\nAmerička kompanija Bose proširila je ponudu slušalica novim over-ear modelom QuietComfort 45. Novitet pripada već poznatoj seriji, pa se podrazumeva da donosi sistem za umanjenje buke okruženja – i to jedan od najboljih na svetu. Proizvođač navodi da je tehnologija Acoustic Noise Cancelling rezultat istraživanja koje traje više od pola veka, a korisnici mogu da biraju između Quiet režima za potpunu izolaciju i Aware modaliteta, koji omogućuje prenos spoljašnjih zvukova. Kao osnovni vid povezivanja predviđen je blutut u verziji 5.1, koji omogućuje istovremeno uparivanje dva izvora, a na raspolaganju je i standardni audio-kabl s 3,5-milimetarskim priključkom. Interna baterija pruža do 24 sata upotrebe, uz punjenje za dva i po sata i opciju brzog 15-minutnog punjenja koje je dovoljno za tri sata rada. Za kontrolu reprodukcije i poziva koriste se tasteri na slušalicama, dok se detaljna podešavanja obavljaju besplatne aplikacije Bose Music za Android i Apple. Bose QuietComfort dostupne su u crnoj i beloj boji, po preporučenoj ceni od oko 350 evra.\nPrevious ArticleMultipak 2021 – najava\nNext ArticleBežični sistem iz Harmana


Pantić spreman na susret sa Tačijem\nSpremni smo da razgovaramo sa svima i o svim pitanjima koja su u interesu naših građana, kaže gradonačelnik Kosovske Mitrovice Krstimir Pantić.\nPantić je ovo rekao za „Novosti“ povodom očekivanja kosovskog premijera Hašima Tačija da se sretne sa predsednicima srpskih opština. "Ali ni na koji način nećemo ulaziti u teme koje će posredno ili neposredno zadirati u status KiM", kaže Pantić.\nPantić je ponovio da je jedan od koraka u procesu normalizacije odnosa sa kosovoskim institucijama bilo održavanje lokalnih izbora, ali da oni ne znače da je na bilo koji način priznata nezavisnost Kosova.\nDa će Zajednica Srpskih opština biti nešto sasvim drugačije od Asocijacije kosovskih opština, prema Pantiću, se podrazumeva.\n"Da smo želeli nevladinu organizaciju ne bismo ni zahtevali garancije od EU za formiranje ZSO sa određenim nadležnostima. One će biti prenete donošenjem ustavnog zakona u Skupštini Srbije. To je takođe deo normalizacije života na KiM i smatram da niko ne bi smeo da koči i uslovljava Vladu Srbije. Evropska unija je jasno kazala da je statusno neutralna i očekujemo da se tako i ponaša".\nMeđutim, za gradonačelnika Zubinog Potoka Stevana Vulovića susret sa Tačijem je nezamisliv:\n"Jesam za rešavanje problema kroz razgovor, kada je to moguće. Činjenica je, međutim, da Priština nema odgovor ni na jedno od naših pitanja. Izabrani smo da sačuvamo institucije Srbije na KiM. Ne znam kako to neko hoće da nas otme iz naše države i da od naše države napravi svoju?", kaže Vulović.


MLADI INOVATORI – Ibrahim Avdić – Centar za razvoj i podršku\nMLADI INOVATORI – Ibrahim Avdić\nIbrahim Avdić, učenik Mješovite srednje škole Gračanica, je na ideju o svojoj inovaciji došao jer je uočio da se solarni kolektori za zagrijavanje prostora mnogo više koriste u zemljama srednje i sjeverne Evrope nego u našim krajevima, iako su klimatski uslovi u pogledu osunčanosti kod nas mnogo povoljniji. Ibrahimova zamisao je bila da primjenom svoje inovacije poveća iskorištenost besplatne sunčeve energije, koja ujedno nema štetnih posljedica na okolinu. Prema njegovim riječima, „korištenje kolektora dovelo bi do uštede novca za zagrijavanje prostora, a to je i ekološki prihvatljivo rješenje“.\nIbrahim je za učešće na kampu prijavio solarni kolektor za grijanje prostora koji je napravio od recikliranog materijala. Osnovu kolektora čini apsorber solarne energije koji je napravljen od otpadnih praznih limenki. U apsorberu se nalazi zrak koji se zagrijava sunčevom energijom, a zatim uz pomoć ventilatora za čije pokretanje je neophodna električna energija, prebacuje u prostor koji je potrebno zagrijati. Pošto se Sunce u zimskom periodu kreće nisko na horizontu, Ibrahim je predvidio da će se kolektor postavljati na zid postojećih objekata, najčešće vertikalno, te će tako dobiti dovoljno sunčeve energije, naročito u jutarnjim satima.\nNa kampu je Ibrahim svoju inovaciju unaprijedio na slijedeći način:\nKolektoru je dodao solarni fotonaponski panel i tako obezbijedio napajanje ventilatora električnom energijom. Time je omogućio da se kolektor koristi i u objektima koji nisu priključeni na distributivnu mrežu električne energije. Na ovaj način značajno je povećana ekonomičnost i funkcionalnost ovog sistema za zagrijavanje prostora.\nIbrahim je na kamp prijavio kolektor koji nije imao mogućnost automatske regulacije temperature zraka u prostoru koji se grije. Na kampu je kolektor spojio sa senzorima toplote, čime je postigao automatsku regulaciju temperature zraka u prostoru koji se grije i ravnomjerno zagrijavanje prostora na željenu temperaturu.\nMLADI INOVATORI – Tomislav BarbarićMLADI INOVATORI- Dario Šabanović


SAD će ostati duboko angaovane na Kosovu - Vesti - Ministarstvo Inostranih Poslova - Kosovo NaslovnaKontaktSitemapa Shqip\n12345678910111213141516171819202122232425262728293031\tSAD će ostati duboko angaovane na KosovuVaington, 5. april 2012.  Premijera Republike Kosovo Haima Tačija, u pratnji ministra spoljnih poslova Envera Hodaja i ministarke za evropske integracije Vljore Ćitaku, drugog dana zvanične posete Sjedinjenim Američkim Dravama primio je potpredsednik SAD Dozef Bajden.Preuzi na realnu velicinuPreuzi na realnu velicinuPreuzi na realnu velicinuTokom susreta je ponovo potvrđena snana svestrana podrka SAD Republici Kosovo.\nU tom kontekstu, potpredsednik Bajden je visoko ocenio rukovođenje premijera Tačija u procesu izgradnje drave i integracije Kosova u evroatlantske institucije.\nTokom vrlo prijateljskog sastanka premijer Tači je upoznao potredsednika Bajdena sa aktuelnim deavanjima u Republici Kosovo.\nPremijer Republike Kosovo Haim Tači iskazao je veliku zahvalnost potpredsedniku Bajdenu na odlučujućoj ulozi koju su odigrale SAD u vezi sa svim istorijskim procesima koji su se desili na Kosovu, uključujući i poslednji sporazum između Republike Kosovo i Srbije.\nPremijer Tači je traio od potpredsednika Bajdena da SAD nastavi da igra odlučujuću ulogu i da ostane promoter integrativnih procesa Kosova u evroatlantske strukture.\nPotpredsednik Bajden je čestitatao premijeru Tačiju na njegovom liderstvu u donoenju smelih i ispravnih odluka u interesu Kosova. G. Bajden je uverio premijera Haima Tačija da će SAD nastaviti svoje duboko angaovanje na Kosovu i traiti sprovođenje postignutih sporazuma.\nAmerički potpredsednik Bajden je dao punu podrku premijeru Tačiju da nastavi da predvodi Kosovo na pravilnom kursu, kao to je do sada činio, i uverio ga da će podrka SAD biti kontinuirana i svestrana. G. Bajden je takođe ponovo naglasio da su SAD odlučne u punoj podrci teritorijalnoj celovitosti i dravnom suverenitetu Republike Kosovo.\nPremijer Republike Kosovo Haim Tači će se sutra u nastavku svoje zvanične posete SAD susresti sa sekretarom za trgovinu SAD Donom Brajsonom, dok će u ponedeljak na poziv ambasadora Kristofera Hila odrati predavanje na Univerzitetu u Denveru.\nOčekuje se da se premijer Tači susretne u Njujorku i sa generalnim sekretarom Ujedinjenih nacija g. Ban Ki Munom, sa ambasadorima Ujedinjenih nacija, kao i sa kongresmenima iz drave Njujork.


Za distributere, pogodnosti, dostava, kupovina, cene : Digimax, Subotica, Srbija\nB2B stranica za distributere - dalja prodaja\nZa pristup veleprodajnim cenama potrebno je da se prijavite na sistem koristeći Vaše korisničko ime i lozinku. Prijavu možete izvršiti preko ikonice B2B Login koja se nalazi u gornjem desnom uglu web stranice. Ukoliko nemate korisničko ime i lozinku, molimo Vas da nas kontaktirate kako bi Vam ih dodelili. Posle prijave na sistem surfujte po sajtu kao što ste to radili i do sada. Sve cene će biti iskazane prema Vama za dalju prodaju sa uračunatim PDVom.\nNaručivanje robe se može vršiti:\nUkoliko ste zainteresovani za stalnu saradnju sa nama i zajednički nastup na tržištu voleli bismo da Vas vidimo u našem distributivnom lancu. Ako imate bilo kakvih pitanja slobodno nas pozovite, rado ćemo Vam izaći u susret.


Krivokapić i lideri bez dogovora o smeni Leposavića\nTanjug 9. aprila 2021. 10:39\nPODGORICA – Sastanak predstavnika parlamentarne većine, premijera Zdravka Krivokapića i dela ministara, okončan je u četvrtak bez dogovora, jer su svi predstavnici partija, izuzev URA Dritana Abazovića, ponovo odbili da podrže njegov zahtev za razrešenje ministra pravde Vladimira Leposavića, piše podgorička Pobjeda.\nPozivajući se na informacije dobijene od dva izvora koji su prisustvovali jučerašnjem sastanku u vladi, Pobjeda piše da je premijer Krivokapić tokom celog sastanka govorio o Leposaviću da bi ga, kako se navodi, napustio nakon 45 minuta pod izgovorom da se „dosta crnogorskih gradova nalazi u blokadi zbog protesta komita“.\n„Krivokapić je na sastanku saopštio niz optužbi na račun Leposavića. Između ostalog, kazao je da je ministar pravde kadar Demokratskog fronta koji zajedno sa delom međunarodne zajednice ruši njegovu vladu. Kazao je i da je to saznao na misi u Baru, povodom katoličkog Uskrsa“, rekao je izvor podgoričkog dnevnika.\nRekao je, dodaje se, i da je Krivokapić tokom izlaganja ,,vikao i pretio formiranjem i nekih drugih aranžamana ne precizirajući o čemu se radi“.\nSastanku su u ime partija prisustvovali Miloš Konatar iz Ure, Maja Vukićević iz DNP-a, Miodrag Lekić DEMOS, Branka Bošnjak iz PZP-a, Simonida Kordić iz Nove, Vladimir Joković (SNP), Maksim Vučinić (Radnička partija), Srđan Pavićević iz CIVIS-a i Momo Koprivica iz Demokrata.\nKao podrška Krivokapiću, sastanku su prisustvovali ministri Milojko Spajić, Jakov Milatović i Jelena Borovinić-Bojović. Posebno je, prema izvorima Pobjede, bio ljut ministar Milatović koji je zamerio što na sastanak nisu došli svi lideri parlamentarnih stranaka.\nPoslanica DF-a Branka Bošnjak kazala je novinarima da je na sastanku uglavnom pričao premijer Zdravko Krivokapić o razrešenju ministra Leposavića.\n„Svi smo rekli da kao parlamentarna većina nismo izazvali ovu krizu i da je ovo kriza zbog ishitrenog poteza bez konsultacija sa nama. Čekaćemo da i on (premijer) kaže šta misli, a mi ćemo reći što mislimo na sledećem sastanku i verovatno će neke stvari biti jasnije“, rekla je Bošnjak.\nInače, Leposavić je juče saopštio da neće podneti ostavku na ministarsku poziciju, dok ga ne razreši parlament.


Eko table duž svih lokalnih puteva u Opštini Ruma - Info022\nBy urednik on\t 19/11/2021 Kategorija Ruma\nZbog nesavesnog ponašanja građana i vozača, pored puteva, u kanalima često nastaju divlje deponije.\nAzerbejdžanska kompanija Azvirt koja je angažovana na izgradnji auto puta Novi Sad – Ruma – Šabac, nedavno je besplatno očistila jednu takvu deponiju u Klenku i konkretnim ličnim primerom ukazala na važnost društveno odgovornog ponašanja.\nNa inicijativu Saveta Mesne zajednice Klenak i lokalne samouprave podržana je akcija čišćenja deponije u Klenku. Ova deponija je specifična jer se nalazi tačno uz magistralni put M21 i smeće uglavnom bacaju i vozači koji nisu sa teritorije Opštine Ruma.\nZahvaljujući inicijativi čelnika MZ Klenak i Opštine Ruma, eko table postavljene su duž svih lokalnih puteva u opštini Ruma i predstavljaju jedan od načina da se građani opomenu, da ne bacaju smeće pored puteva i da se sama kolektivna svest građana popravi.\nPodsetimo, iz opštinske kase izdvojeno je skoro milion dinara za postavku eko tabli sa jasnim porukama “Ne bacajte smeće pored puta” ili ” Sve što vi bacite pored puta neko mora da pokupi”.


rekord - strana 3 - Vesti - Svet Plus\nrekord najnovije vesti - strana 3\nLom u Hamburgu: Seka Aleksić oborila još jedan rekord i oduševila publiku ..\nSeka Aleksić nastupila je sinoć u klubu Festplatz Nord u Hamburgu, a redovi koji su se stvarali nekoliko sati pred početak koncerta još jedan su dokaz da kraljica estrade pravi najbolju atmosferu i obećava najbolji provod.\nSeks bomba u Zenici: Seka Aleksić oborila još jedan rekord i oduševila ..\nSeka Aleksić nastupila je sinoć u klubu "Ekor" u Zenici, a redovi koji su se stvarali nekoliko sati pred početak koncerta još jedan su dokaz da kraljica estrade pravi najbolju atmosferu i obećava najbolji provod u regionu, a i šire.\nSeka Aleksić nastavlja da osvaja, oborila još jedan rekord posećenosti! ..\nPevačica Seka Aleksić svakog leta nastupa širom regiona i svaki njen nastup ostavlja specifičan i jedinstven utisak, ali svi oni imaju nešto zajedničko, a to su rekordne posećenosti i neverovatno dobar provod u fantastičnoj atmosferi koju samo Seka može da napravi.\nSeka Aleksić oborila još jedan rekord! Da li je ikada bila zgodnija?! (Foto)\nIako je leto u punom jeku, Seka Aleksić ne prestaje da žari i pali širom regiona te je tako sinoć obradovala vernu publiku u Tršiću i zabeležila novi rekord posećenosti u klubu.\nSeverina i Ministarke oborile regionalni rekord novom pesmom Uno momento! ..\nSeverina i Ministarke su se udružile i snimile pesmu "Uno momento", a onda je i ekranizovane na najbolji mogući način. Ova uspešna ženska ekipa pokazala je da zna šta radi, budući da su oborile regionalni rekord sa pregledima na Youtube-u.\nSeka Aleksić oborila rekord u klubu Plitvice - Kraljica u mini crvenoj haljini ..\nSeka Aleksić sinoć je nastupila u klubu Plitvice u Inđiji, a s obzirom da je klub bio premali da primi sve one koji su želeli da uživaju u nastupu "kraljice estrade", još jednom je pokazala da njeni nastupi svaki put zabeleže rekordnu posećenost.\nFotografija sa venčanja Kim Kardašijan i Kanjea Vesta oborila rekord na ..\nRijaliti zvezda Kim Kardašijan i slavni reper Kanje Vest imali su venčanje iz snova o kojem su brujali svi svetski mediji. Brojni obožavaoci uzdisali su za ekstravagantnom ceremonijom u Firenci, a ni oni koji par baš i ne vole nisu mogli da ostanu ravnodušni na prizor.


Radulović: Turistička sezona najbolja u istoriji | MTELCG\nRadulović: Turistička sezona najbolja u istoriji\nMinistar turizma i održivog razvoja Pavle Radulović rekao da je ovogodišnja turistička sezona najbolja u istoriji!\n10.12.2017. | 14:15 0\nZa prvih devet mjeseci od turizma je prihodovano preko 900 miliona EUR, što je više nego cijele prošle godine, saopštio je ministar turizma i održivog razvoja, Pavle Radulović i dodao da je ovogodišnja turistička sezona najbolja u istoriji.\n„Posebno mi je drago što mogu da kažem da je realizacija turističke sezone tekla u skladu sa našim očekivanjima. Posjećenost je značajno veća nego prošle godine, o čemu govori podatak da je u kolektivnom smještaju za prvih deset mjeseci boravilo 892,55 hiljada turista, preko 17 odsto više u odnosu na isti prošlogodišnji period“, rekao je Radulović u intervjuu agenciji Mina-business.\nOn je kazao da je došlo i do povećanja broja noćenja više od deset odsto, odnosno na ukupno 3,75 miliona od januara do oktobra.\n„Što se tiče prihoda, za prvih devet mjeseci ostvareno je preko 900 miliona EUR prihoda, što je više nego cijele prošle godine, a u špicu sezone Poreska uprava je naplatila 14 miliona EUR više poreskih prihoda nego u uporednom periodu“, naveo je Radulović.\nAerodromi u Podgorici i Tivtu su, kako je dodao, oborili rekorde po broju putnika, nikad nije zabilježen veći broj dolazaka u Crnu Goru na graničnim prelazima i nacionalni parkovi su imali rekordnu posjetu.\n„Uskoro očekujemo i zvanične podatke za novembar, ali po informacijama koje dobijamo, očekujemo da i novembar i decembar isprate ovaj trend“, kazao je Radulović.\nPrema njegovim riječima, ove sezone napravljen je još jedan korak naprijed, ne samo u brojkama, već i u kvalitetu i diverzifikaciji ponude, poboljšanju infrastrukture, povećanju smještajnih kapaciteta visoke kategorije, poboljšanju aviopovezanosti Crne Gore i otvaranju novih emitivnih tržišta.\n„Svi navedeni rezultati obavezuju nas da učinimo sve što je u našoj nadležnosti da podržimo crnogorsku turističku privredu, ojačamo promociju koristeći savremene tehnološke trendove, osnažimo borbu protiv sive ekonomije i ohrabrimo preduzetništvo u svim segmentima turizma“, smatra Radulović.\nNovim Zakonom o turizmu predviđena su rješenja koja idu u tom pravcu. Radulović je rekao da je uvjeren da će zajedničkim naporima svih činilaca ona dati prave rezultate i pomoći im da sa većom izvjesnošću i narednu godinu planiraju kao rekordnu.\nRadulović je, govoreći o trenutnoj ponudi i investicijama u zimskoj sezoni, kazao da će u funkciji biti šest skijališta i to Savin kuk i Javorovača na Žabljaku, Kolašin 1450 u Kolašinu, Vučje u Nikšiću, Lokve u Beranama i Hajla u Rožajama.\n„Pripreme za sezonu na skijalištima su u završnoj fazi, a u Kolašinu već imamo goste iz nekoliko evropskih država. U Kolašinu i Žabljaku ponuda je obogaćena avanturističkim parkovima, koji će raditi tokom cijele godine, a biće održano i više manifestacija kulturno-zabavnog karaktera i nekoliko takmičenja u skijanju“, najavio je Radulović.\nNajave bukinga su veoma dobre i očekuju se gosti iz Srbije, Rusije, Albanije, Francuske, Velike Britanije, Njemačke, Izraela i skandinavskih zemalja.\n„Tokom naredne godine nastavićemo započeta ulaganja na sjeveru Crne Gore čiji nesumnjivi potencijal Vlada prepoznaje i aktivno sprovodi niz aktivnosti u cilju stvaranja preduslova za investicije u ovom regionu. U toku je realizacija značajnih infrastrukturnih ulaganja na prostoru Bjelasice i Komova, a u inicijalnoj fazi opredijelili smo se za razvoj tri skijališta i to Kolašin 1600 u Kolašinu, Žarski u Mojkovcu i Cmiljača u Bijelom Polju“, precizirao je Radulović.\nRadovi na skijalištu Kolašin 1600 su u toku, postavlja se šestosjedna žičara, a radi se i put koji će povezivati ski centre Kolašin 1450 i Kolašin 1600. Naredne godine će biti objavljeni tenderi za skijališta Žarski i Cmiljača.\n„U planu je da na Bjelasici imamo tri skijališta sa pratećom infrastrukturom koja će biti povezana sistemom žičara, a u cilju što efikasnijeg upravljanja razvojnim projektima i izgrađenom infrastrukturom, Vlada je osnovala preduzeće Skijališta Crne Gore“, naveo je Radulović.\nUkupna ulaganja u ta tri skijališta iznosiće preko 70 miliona EUR, a nakon realizacije projekta kome je Vlada maksimalno posvećena, na ovom prostoru postojaće ski centar koji će po ukupnoj dužini staza prevazići poznate regionalne centre.\n„Ovakva ulaganja daju nam dobru osnovu za privlačenje novih investitora koji bi ulagali u smještajne i ugostiteljske kapacitete u zimskim centrima, čime bi unaprijedili ponudu i privukli veći broj turista“, ocijenio je Radulović.\nOn je, odgovarajući na pitanje da li smatra da se rješenjem koje stupa na snagu početkom godine o smanjenoj stopi poreza na dodatu vrijednost (PDV) za hotele sa pet zvjezdica na primorju i centralnoj regiji i četiri i pet zvjezdica na sjeveru, ti objekti dovode u privilegovan položaj u odnosu na ostale, kazao da je strateški cilj Crne Gore da se pozicionira kao cjelogodišnja visokokvalitetna turistička destinacija.\n„Jedan od glavnih instrumenata za ostvarivanje ovog cilja je razvoj novih, visokokvalitetnih smještajnih kapaciteta. Evidentno je da Crnoj Gori nedostaju smještajni kapaciteti visoke kategorije, a ova mjera definisana je kao podsticaj za veća ulaganja domaćih i stranih investitora u hotelski biznis, odnosno standard i kvalitet smještaja, čime se podiže i nivo ukupnog kvaliteta destinacije“, rekao je Radulović.\nOn je, govoreći o dinamici realizacije najvažnijih turističkih projekata u Crnoj Gori, kazao da je zadovoljan time da se projekti realizuju u skladu sa investicionim programima, razvojnim planovima i kapitalnim budžetom.\n„U narednom periodu očekujem nove investicije i projekte, kao i povećano interesovanje investitora za ulaganja, posebno u sjevernom dijelu Crne Gore“, dodao je Radulović.\nKada je u pitanju primorski region, nakon uspješne realizacije projekta Porto Montenegro, kao prioritetni projekti prepoznati su upravo Portonovi i Luštica Bay.\n„Portonovi će, pored marine sa preko 200 vezova, sadržati hotel sa pet zvjezdica brenda One&Only, spa centar brenda Henry Chenot, luksuzno naselje, restorane, radnje i ostale funkcionalne elemente jednog mediteranskog centra. Prema riječima investitora, do sada je u projekat uloženo preko 260 miliona eura od predviđenih 650 miliona, a najavljeno je da će rizort biti izgrađen do sredine naredne godine“, podsjetio je Radulović.\nOn je naveo i da je izgradnja kompleksa Luštica Bay, projekta vrijednog 1,1 milijardu EUR u prvoj od tri faze, a kroz nekoliko godina na ovom lokalitetu nalaziće se praktično novi primorski grad sa ekskluzivnim turističkim objektima i sadržajima.\n„Trenutno je u toku izgradnja prve marine i hotela Chedi sa pet zvjezdica, a očekujemo da će se radovi realizovati planiranom dinamikom i u narednom periodu. Podsjećam da je investitor projekta Luštica Bay zakupio i ostrvo Lastavica sa tvrđavom Mamula koja će biti rekonstruisana u hotel muzejskog karaktera kategorije pet zvjezdica, u skladu sa strogim konzervatorskim uslovima. Priprema idejnog projekta je u toku, nakon čega će investitor pristupiti izradi glavnog projekta, a u toki je i izrada konzervatorsko-restauratorskog projekta“, objasnio je Radulović.\nPrema njegovim riječima, značajan turistički projekat je i rekonstrukcija hotela Olipik i Belvi, koja se radi u skladu sa davanjem dijela Ulcinjske rivijere u zakup renomiranom međunarodnom konzorcijumu Karisma.\n„Još jedan dokaz našeg predanog rada je i povratak TUI-ja, najznačajnijeg svjetskog turoperatora u Crnu Goru, koji je punio kapacitete Budvanske rivijere, a čiji će gosti boraviti upravo u rekonstruisanim hotelima Ulcinjske rivijere“, ocijenio je Radulović.\nOn je kazao da je, pored ostvarenih rezultata, politika Vlade, njihova obaveza kao Ministarstva da predano rade na tome da se svi neiskorišćeni kapaciteti stave u funkciju turizma i da sve aktivnosti sprovedu na održiv način uzimajući u obzir zaštitu životne sredine.\n„Osim što će se kroz značajna ulaganja i unaprijeđenje kvaliteta ponude obezbijediti veći broj visokoplatežnih turista, stvoriće se i preduslovi za otvaranje velikog broja novih radnih mjesta“, dodao je Radulović.\nTo je, kako je zaključio, ujedno i izazov za obrazovne institucije koje moraju da stvore adekvatan kadar za najznačajniji sektor crnogorske ekonomije, koji doprinosi bruto domaćem proizvodu (BDP) sa više od 20 odsto i ima naznake budućeg zdravog rasta.


Trninić: Do rješenja u ŽRS dijalogom i zajedničkim radom - INFORMACIJA JE KAPITAL - Capital.ba\n09. jun. 2017. 13:22 Objavljeno u OSTALO\nDOBOJ, Ministar saobraćaja i veza Neđo Trninić rekao je danas u Doboju da podržava dijalog i saradnju sindikata i Uprave “Željeznica Republike Srpske” na rješavanju problema u ovom preduzeću, a da štrajk glađu kao metod umjesto rješenja proizvodi kontraefekat.\nTrninić je komentarišući disciplinski postupak protiv radnika “Željeznica” Republike Srpske Čede Kneževića, koji je štrajkovao glađu tokom martovskih protesta, rekao da je štrajk glađu ekstremna situacija, koja ugrožava život i zdravlje, a odražava se i na porodicu.\n“I u onom momentu kada se štrajk odvijao rekao sam da mogu da razumijem zabrinutost radnika za sudbinu i budućnost preduzeća, koje je krenulo u proces restrukturisanja, te da je svaki takav proces bolan i zahtijeva određene rezove. Ni tada, a ni sada ne opravdavam način na koji se to radi”, rekao je Trninić.\nOn je poručio da bi sindikati i Uprava preduzeća trebalo da sarađuju kako bi došli do najpovoljnijih rješenja.\n“`Željeznice` jesu u teškoj situaciji, nemamo namjeru da to uljepšavamo, ali iz takve situacije se može izaći samo saradnjom svih”, rekao je Trninić. Srna\nKljučne riječi: rjesavanje problema, trninić, vazno, zeljeznice rs


Nemamo ništa protiv da RS ima svoj dan, ali odluke... Bez obzira na činjenicu da je Ustavni sud proglasio 9. januar kao Dan Republike Srpske u Banjoj Luci za danas je planirana manifestacija kojima se obilježava neustavni Dan RS-a\nU Banjaluci zabranjen rad lokala i točenje alkohol... Liturgiji prisustvuju srpski zvaničnici RS-a, ministri u Vladi tog bh. entiteta, predstavnici političkih stranaka sa srpskim predznakom, te, između ostalih, i Darko Mladić, sin haškog optuženika Ratka Mladića\nDodik u nacionalnom zanosu: 'Srpska živi 26 godina... Republika Srpska nije protiv evropskih integracija, ali ne treba zaboraviti da je demokratska Evropa sprovodila brutalne mjere protiv Srpske. Osim toga, i pojedini ambasadori u BiH nameću svoje stavove što je neprihvatljivo u diplomatskoj praksi i predstavl...\nMinistarstvo odbrane nije dobilo zahtjev: Ipak neć... - Što se mene tiče, time su ispunjeni svi zakonski uvjeti da se može angažirati Treći puk RS, ali ako domaćin to ne želi, onda nemam namjeru da se namećem. Domaćin skupa je predsjednik Milorad Dodik. Prema onome što je do sada tvrdio, meni je jasno da on to...\nČiji su Srbi u Oružanim snagama BiH?\nIvanić poručio Dodiku: Vojnici Trećeg RS puka treb... Ivanić je ocijenio da bi to bilo "pitanje jedinstva i sadržaja" i istakao da njemu ne smeta da postoji svečani vod policije RS i da smotru vrši predsjednik RS, ali da treba omogućiti i učešće Trećeg RS puka Oružanih snaga BiH\nPovodom obilježavanja 9. januara\nDodik: Srbe u Oružanim snagama BiH ne doživljavamo... On je naglasio da Srbi iz političkih razloga moraju biti prisutni u Oružanim snagama BiH


Siniša Mali: Ne bi Amerikanci došli u Srbiju, da ne vide ogroman profit... - VIDEO | Borba Info\nHome/Aktuelno/Siniša Mali: Ne bi Amerikanci došli u Srbiju, da ne vide ogroman profit… – VIDEO\nSiniša Mali: Ne bi Amerikanci došli u Srbiju, da ne vide ogroman profit… – VIDEO\nZapitajte se da li bi DFC došao u Srbiju i stavila na raspolaganje novac američkih poreskih obveznika da ne veruje u našu zemlju i ekonomsku perspektivu Srbije”, rekao je Mali.\nMinistar finansija Siniša Mali govorio je danas o više zakona koji su se našli pred poslanicima u Narodnoj skupštini.\nČak tri zakona odnose se na saradnju naše zemlje sa drugim državama.\nGovoreći o Predlogu zakona o potvrđivanju Sporazuma između Vlade Republike Srbije i Vlade Narodne Republike Kine o uzajamnom priznavanju programa AEO Uprave carina Ministarstva finansija Republike Srbije i Programa za upravljanje kreditima preduzeća Generalne carinske administracije Narodne Republike Kine, ministar je istakao da je cilj cilj otklanjanje prepreka u trgovini, unapređenje bezbednosti i doprinos još većoj trgovinskoj razmeni.\nSem toga, danas se raspravlja o potvrđivanju Sporazuma o podsticanju investicija između Vlade Republike Srbije i Vlade Sjedinjenih Američkih Država.\nKako je istakao, ovim Sporazumom dodatno se podstiče ekonomska saradnja dve zemlje kroz proširenje ponude finansijskih instrumenata Međunarodne razvojne korporacije za razvoj privrede Srbije.\n“Ovo je izuzetno važan Sporazum koji je proizašao iz Vašingtonskog sporazuma koji je potpisao predsednik Srbije Aleksandar Vučić sa bivšim predsednikom SAD Donaldom Trampom.\nSporazum daje kredibilitet ne samo reformama koje sprovodimo nego i odgovornoj ekonomskoj politici koju vodimo i naravno perspektivama razvoja naše ekonomije.\nSrbija je, inače, prva država u regionu, i među prvima u svetu, koja je sklopila ovakvu vrstu sporazuma.\nIzjavio je da je napravljen dogovor sa Američkom korporacijom za međunarodno razvojno finansiranje (Development Finance Corporation – DFC) o prvih 400 miliona dolara u sklopu Garantne šeme koje će ta korporacija implementirati u Srbiji sa komercijalnim bankama.\n“Uspeli smo da napravimo konačan dogovor sa DFC o prvih 400 miliona dolara za privredu Srbije.\nProšle nedelje su izglasane dve nove garantne šeme, odnosno dodatnih milijardu evra na postojeće garantne šeme koje Republika Srbija već ima i koje je zajedno sa bankama plasirala kako bi se ublažile negativne posledice pandemije.\nOvde govorim o još jednoj garantnoj šemi koja će biti realizovana na osnovu Sporazuma vlada Srbije i SAD“, rekao je ministar u Skupštini Srbije.\nMali je precizirao da su sredstva namenjena mikro, malim i srednjim preduzećima.\n“To je novac koji će biti usmeren, ne samo na likvidnost tih preduzeća nego i na investicije i podsticanje preduzetništva. To je velika vest za celu našu privredu, za naše građane”, rekao je Mali novinarima u Skupštini Srbije.\nOn je ocenio da je to znak poverenja američke administracije u razvoj srpske ekonomije, te da sporazum daje kredibilitet sprovođenju reformi u Srbiji i odgovornoj politici koju vodimo.\n“Zapitajte se samo da li bi oni stavili novac američkih poreznih obveznika da ne veruju u Srbiju”, napomenio je ministar.\nOn očekuje da se dogovor konkretizuje ugovorom, a potom slede pregovori sa bankama, posle čega će novac biti na raspolaganju privredi.\nMali je govorio i o Predlogu zakona o potvrđivanju Aneksa 1 Sporazuma između Vlade Republike Srbije i Vlade Republike Francuske o saradnji u oblasti sprovođenja prioritetnih projekata u Republici Srbiji.\n“Dva su projekta najvažnija – metro u Beogradu i unapređenje elektrodistributivnog centra u našoj zemlji.\nOve nedelje usvajamo Zakon o metrou, za dve nedelje on će se naći pred poslanicima.\nMi smo sa tim zakonom na korak bliže pokretanju izgradnje prve linije metroa koju očekujemo do kraja godine. Prva linija metroa biće duga 21,3 kilometara”, podsetio je.\nMinistar je dodao da je reč o propisu koji definiše ne samo proces, metodologiju i proceduru izgradnje metroa, već i sistem upravljanja metroom.\nTime, kaže ministar, krećemo da ostvarujemo višedecenijski san Beograđana.\n“Taj projekat ne samo da je važan infrastrukturni projekat, on utiče i na podizanje BDP-a, a i red je da Beograd kao možda jedini grad u Evropi sa ovim brojem stanovnika koji još nema metro – konačno ga i dobije”, zaključio je Mali.\nTagdfc ekonomija Siniša Mali skupština srbija Video\nPrevious Ako Albanci dobiju članstvo u UN preko Kosova i Metohije, gubimo svaku kontrolu! Non-pejper je “poruka” SPC…\nNext Vučić: “Treba pustiti Prištinu, jer nam oni uvek pomognu” – VIDEO


GACKO – Ministar finansija Republike Srpske Zora Vidović izjavila je Srni da očekuje da će na kraju ove godine rast bruto domaćeg proizvoda /BDP/ u Republici Srpskoj biti od četiri do 4,5 odsto i da bi u septembru trebalo da bude usvojen rebalans budžeta.\n“Sve to nam govori da smo dobro radili u prošloj godini kada smo pomagali privredi, jer je pad BDP-a u 2020. godini u Republici Srpskoj bio minus 2,8 odsto, i to je najmanji pad poslije Srbije u čitavom regionu, dok je Srbija imala pad od jedan odsto”, podsjetila je Vidovićeva.\n“Rebalans budžeta će sigurno biti i procjenjujemo da će biti u septembru”, rekla je Vidovićeva.\n“Prvi razlog za rebalans budžeta je što ćemo potrošiti sredstva iz Kompenzacionog fonda koja su namijenjena za zdravstvo i privredu, tako da ćemo morati raditi rebalans da bi tom fondu usmjerili još sredstava”, ukazala je Vidovićeva.\nMinistar finansija je rekla da očekuje da će se takvo povećanje prihoda zadržati do kraja godine, tako da će i deficit i zaduženje biti manji od plana, mada je, kako je rekla, javni dug Republike Srpske 42,9 odsto, što je među najmanjim zaduženjima u regionu. Srna\nTagovi: bdprebalans budzetazora vidovic


Odloženo izjašnjavanje o interpelaciji o radu Vlade u sektoru energetike\nSkupština Crne Gore nije se danas izjasnila o interpelaciji o radu Vlade u sektoru energetike. Razlog za odlaganje izjašnjavanja i njegovo odlaganje za utorak, bio je zahtjev premijera Željka Šturanovića.\nŠturanović je u pismu upućenom Skupštini naveo da moli poslanike da odlože izjašnjavanje o zaključcima interpelacije kako bi se Vlada pripremila za zauzimanje stava povodom toga.\nGlasanje je prethodno bilo zakazano za utorak, ali je odloženo na zahtjev kluba poslanika Demokratske partije socijalista, zbog želje da se sa koalicionim partnerom dogovore oko ovog spornog pitanja.\nZaključkom Skupštine, od Vlade bi trebalo da se zatraži poništenje tendera za prodaju Termoelektrane u Pljevljima i 31 odsto akcija Rudnika uglja, iako je nezvanično najavljeno da Vlada neće prihvatiti takav stav parlamenta!\nProblem je nastao zbog toga što je Socijal-demokratska partija, manja članica vladajuće koalicije, za razliku od do sada nesporne većine za izglasavanje svih odluka Skupštine, ovoga puta najavila da će se pridružiti opoziciji.\nSDP i opozicione partije, naime, protive se se prodaji Termoelektrane i akcija države u Rudniku uglja jer smatraju da bi od tog posla najveću korist imala En plus grupa, kompanija ruskog oligarha Olega Deripaske, koja je već vlasnik najvećeg potrošača struje u Crnoj Gori Kombinata aluminijuma i nikšićkih rudnika boksita.\nČvrst stav Đukanovićevog DPS-a da neće podržati skupštinski zaključak i saglasnost SDP-a i opozicije, mogli bi rezultirati izlaskom iz vlasti manjeg koalicionog partnera i prvim padom Vlade u nezavisnoj Crnoj Gori.


Darmanović: Postoji prostor za dijalog sa SPC\nTanjug 14. januara 2020. 12:59\nPODGORICA – Postoji prostor za dijalog između države i Srpske pravoslavne crkve ocenio je crnogorski ministar spoljnih poslova Srđan Darmanović, naglašavajuci da je najvažnije sačuvati mir i stabilnost u Crnoj Gori.\nOn je u intervjuu agenciji MINA naglasio da nema bojazni da će biti bilo kakvog ataka na pravo svojine i dodao da je, kako je rekao, propaganda iz raznih političkih struktura u Srbiji „u velikoj meri doprinela destabilizaciji situacije“.\nDarmanović je istakao da Crna Gora nastoji da vodi politiku koja će doprineti stabilnosti regiona i da su dobrosusedski odnosi jedan od tri stuba njene spoljne politike.\n„To se, naravno, odnosi i na Srbiju, koja je naš sused i značajan partner. Medutim, ovo što se dešavalo povodom usvajanja Zakona o slobodi veroispovesti nikako ne ide u prilog dobrim odnosima, a u najmanju ruku značajno otežava situaciju“, ocenio je Darmanović.\nKako je naveo, sve što se povodom toga dešavalo je jedan vid značajnog mešanja u unutrašnje stvari jedne suverene zemlje, članice NATO-a i ozbiljnog kandidata za članstvo u Evropskoj uniji i ne ide u prilog dobrosusjedskim odnosima i stabilnosti regiona.\nDarmanović je kazao da su prve izjave predsednika Srbije Aleksandra Vučića bile ohrabrujuće, ali da je potom usledila „neviđena propaganda iz raznih delova srpske političke strukture“.\n„Propaganda je verovatno dostigla vrhunac još od vremena Miloševićevih ratova i referenduma 2006.“, kazao je Darmanović.\nOn je ocenio da je „naročito problematično“ što su se u to uključivali najviši državni funkcioneri Srbije koji bi trebalo da daju doprinos dobrosusjedskim odnosima i stabilnosti regiona, a ne da raspiruju nacionalisticke strasti.\n„Pokušano je paljenje crnogorske zastave na našoj Ambasadi, a reakcija državnih organa Srbije na to bila je vrlo mlaka, da ne kažem neadekvatna“, rekao je Darmanović.\nOn je rekao da se nada da postoji dosta prostora da se odnosi dve države vrate u normalne okvire, pre svega saradnji na planu evropskih integracija i u mnogim regionalnim inicijativama.\n„Potrebno je da nastavimo sa intenzivnim ekonomskim odnosima, a da ovo što je raspirilo mnoge strasti i izazvalo loše događaje ostavimo po strani“, dodao je Darmanović.\nCrnogorski šef diplomatije je naveo da Zakon o slobodi veroispovesti ne dovodi u pitanje ničije pravo na imovinu.\n„Nema revolucionarnog oduzimanja svojine ni od koga. Zakon je regulisao da se ono što je kulturno blago Crne Gore vrati u državne ruke, a upotreba te svojine nije dovedena u pitanje. I niko ne dovodi u pitanje ko će biti korisnik. Neće država da gradi škole i bolnice umesto crkava, one ostaju tamo gde su bile, da služe onima koji su vernici, verskim zajednicama, i nema nikakve bojazni ni od kakvog oduzimanja svojine“, kazao je Darmanović.\nOn je istakao da postoji prostor za dijalog izmedu države i SPC oko temeljnog ugovora ili drugih mogućnosti kojima se može obezbediti međusobno poverenje“, kazao je Darmanović.\nNa pitanje kako komentariše izjavu srpskog ministra Ivice Dačića u vezi sa statusom Crnogoraca u Srbiji, Darmanović je kazao da je ta izjava suprotna Ustavu Srbije i međunarodnom pravu.\n„Dačić je iskusan politicar, dugogodišnji ministar spoljnih poslova i obrazovan čovek i dobro zna šta je izgovorio. Verujem da, kada se strasti malo stišaju, neće biti ponosan na tu svoju izjavu“, zaključio je Darmanović.